Rámcová dohoda o poskytnutí služieb 
uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

Čl. I
Zmluvné strany
1. Objednávateľ: 
Obchodné meno:	Všeobecná zdravotná poisťovňa, a. s. 
Sídlo:			Panónska cesta 2, Bratislava - mestská časť Petržalka 851 04
Zastúpená:	titul, meno, priezvisko, funkcia štatutárneho orgánu VšZP
IČO:			35 937 874
DIČ:			20 220 270 40
IČ DPH:		SK 2022027040
Bankové spojenie:	Štátna pokladnica
IBAN:			SK47 8180 0000 0070 0018 2424 
Zapísaná v Obchodnom registri Mestského súdu Bratislava III., odd.: Sa, vložka č. 3602/B

(ďalej len „Objednávateľ“)

a

2. Zhotoviteľ:
Obchodné meno:
Sídlo:                    	
Zastúpená:		
IČO:			
DIČ:			
IČ DPH:		
Bankové spojenie:	
IBAN:		
Zapísaná v:   

(ďalej  „Zhotoviteľ“)

(ďalej spolu  aj  „zmluvné strany“ alebo „účastníci zmluvy“)

uzatvárajú túto Rámcovú dohodu o poskytnutí služieb (ďalej len „zmluva“) na základe výsledku verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Čl. II
Predmet zmluvy

2.1. Zhotoviteľ sa zaväzuje vykonať pre Objednávateľa spracovanie údajov, tlač a kompletizáciu výsledkov ročného zúčtovania poistného na verejné zdravotné poistenie za roky 2025 a 2026 (ďalej len „ročné zúčtovanie poistného“), a to na základe objednávok Objednávateľa a za podmienok dohodnutých v tejto zmluve. Objednávateľ sa zaväzuje zaplatiť Zhotoviteľovi za uvedené činnosti a spracované zásielky cenu podľa tejto zmluvy. 

2.2. Zmluvné strany sa v rámci plnenia predmetu zmluvy dohodli na zabezpečení nasledovných činností Zhotoviteľom:

a)	prevzatie a spracovávanie údajov od Objednávateľa,

b) zabezpečenie spotrebného materiálu pre realizáciu predmetu zmluvy pri spôsobe doručovania – doporučene s doručenkou do vlastných rúk bez opakovaného doručenia: papier, obálky s doručenkou do vlastných rúk bez opakovaného doručenia, tonery na zabezpečenie tlače, označovanie zásielok nálepkami pošty alebo označovanie výpočtovou technikou, vrátane tzv. nálepky späť na druhej strane obálky podľa platných technických parametrov stanovených Slovenskou poštou, a. s. (ďalej len „SP“ alebo „pošta“). Na obálke budú vytlačené identifikátory zásielky definované Objednávateľom.
Na obálke: potlač v ľavom hornom rohu adresa odosielateľa (Objednávateľa) a adresa určená Objednávateľom pre prípadné vrátenie zásielky bez loga, príp. aj spolu s uvedením kódu stanoveného Objednávateľom, text „Úver poštovného, 810 02 Bratislava 12“ a vyznačený dátum podania, adresa príjemcu, na doručenke: adresa odosielateľa a/alebo adresa určená Objednávateľom pre prípadné vrátenie zásielky bez loga, príp. aj spolu s uvedením kódu stanoveného Objednávateľom, adresa príjemcu (príp. podľa požiadavky Objednávateľa aj s uvedením roku narodenia pre jednoznačnú identifikáciu príjemcu), tlač vytvoreného čiarového kódu (ďalej len „ČK“) definovaného Objednávateľom [písm. d) tohto bodu] a identifikátory definované Objednávateľom. Obálky podávané v rámci Slovenskej republiky budú označené spôsobom požadovaným pre podanie ako úradná zásielka,

c) spracovanie dát určených na zaslanie do zahraničia – spracovať určené dáta obdobne ako je uvedené v písm. b) tohto bodu a podľa platných Poštových podmienok SP, t. j. vytlačenie obálky spolu s príslušnými tlačivami tak, ako vyžadujú platné Poštové podmienky SP pre zasielanie do určenej krajiny (vrátane súvisiacej komunikácie so SP týkajúcej sa platných Poštových podmienok SP pre zasielanie zásielok do zahraničia),

d) zabezpečenie vytvorenia a tlače ČK definovaného Objednávateľom umiestneného na doručenke obálky,

e) obojstrannú tlač dokumentov,

f) tlač obálok a obálkovanie dokumentov,

g)  vypracovanie elektronických podacích hárkov k zaobálkovaným dokumentom,

h) doručenie a podanie zaobálkovaných dokumentov na poštu Bratislava 12 v mene Objednávateľa na základe úveru poštovného zriadeného Objednávateľom (zahŕňa aj komunikáciu so SP týkajúcu sa podania, a to najmä zabezpečenie čísel na zásielky od SP, dohodnutie dňa podania, elektronických podacích hárkov, uplatňovanie zliav na poštovnom a pod.),

i) vkladanie letáka do obálky – určí Objednávateľ v objednávke a

j) triedenie zásielok a doručeniek vrátane skenovania a odovzdania skenov doručeniek a neprevzatých zásielok v elektronickej forme spolu s reportom a následné balenie doručeniek a neprevzatých zásielok do vopred dohodnutých označených krabíc spolu so závozom Objednávateľovi. Podrobná špecifikácia činností a lehôt v zmysle tohto písmena je uvedená v čl. VI bod 6.9. tejto zmluvy.

2.3. Špecifikácia dokumentu:

Papier formát:			A4
Farebnosť dokumentu:	čierno – biely
Farebnosť obálky:		čierno – biela
Obsah zásielky:		list poistencovi/platiteľovi podľa Objednávateľom dodaného vzoru 
Formát listu:		v .pdf alebo v inom formáte (určí Objednávateľ) 
Vzhľad listu:	prvá strana obsahuje logo v hlavičke a v päte listu údaje o Objednávateľovi, ostatné strany tieto informácie neobsahujú, okrem toho list obsahuje autorizačnú doložku 
Čiarový kód Objednávateľa:	na obálke - formát CODE 128 so znakovou sadou B, minimálna šírka 4,5 cm, minimálna výška 1 cm alebo iba alfanumerický prepis ČK Objednávateľa (určí Objednávateľ)
Ďalší čiarový kód:	Zhotoviteľ môže za účelom plnenia predmetu zmluvy tlačiť na obálku aj iný (ďalší) ČK (po predchádzajúcom súhlase Objednávateľa v zmysle čl. VI. bod 6.9 podbod 12 tejto zmluvy); na elektronické spracovanie v zmysle prílohy č. 4 je však Zhotoviteľ povinný pracovať s ČK Objednávateľa
Počet listov:			v rozsahu 1 – 3, t.j. 2 – 6 potlačených strán
Leták:	leták dodaný Objednávateľom, ak bude predmetom objednávky, za účelom vloženia do obálky

Špecifikácia letáka určeného pre vloženie do obálky (určí Objednávateľ):
•	A4 alebo A4: 1 x lom do formátu DL alebo A4: 2 x lom do formátu DL alebo 1/3 A4: formát DL 
•	farebnosť: 4 + 4 (farebne) alebo 1 + 1 (čierno-biela)
•	papier: 115 g MN

Čl. III
Miesto plnenia

3.1. Miestom plnenia predmetu zmluvy - realizácie činností, ktoré sú predmetom zmluvy až po podanie na poštu a následné triedenie a skenovanie vrátených doručeniek a/alebo neprevzatých zásielok - je: ................................................ (Zhotoviteľ doplní presnú adresu, na ktorej budú reálne vykonávané činnosti, ktoré sú predmetom tejto zmluvy; v prípade, že činnosti budú vykonávané na viacerých miestach, je potrebné uviesť všetky tieto miesta spolu s uvedením, ktoré činnosti sa budú vykonávať na ktorom mieste).

3.2. Miestom plnenia predmetu zmluvy – podania na poštu - je pošta Bratislava 12, Tomášikova 54, 810 02 Bratislava.

3.3. Miestom plnenia predmetu zmluvy – odovzdanie vytriedených poštou vrátených doručeniek, ktoré neobsahujú podpis preberajúceho zásielku/adresáta zásielky – je Všeobecná zdravotná poisťovňa, a. s., Mamateyova 17, Bratislava – mestská časť Petržalka 851 04.

3.4. Miestom plnenia predmetu zmluvy – odovzdanie krabíc s oskenovanými doručenkami a neprevzatými zásielkami - je Všeobecná zdravotná poisťovňa, a. s. Mamateyova 17, 851 04  Bratislava - mestská časť Petržalka.

Čl. IV
Povinnosti Zhotoviteľa

4.1. Zhotoviteľ je povinný zabezpečiť spotrebný materiál v potrebnej kvalite a množstve pre riadne a plynulé vykonanie predmetu tejto zmluvy. 

4.2. Zhotoviteľ je povinný použiť pri tlači a taktiež pri vkladaní letáku, ak bude vkladanie letáku predmetom objednávky, také postupy a prostriedky, ktoré zabezpečia riadnu čitateľnosť a použiteľnosť tlačených údajov, resp. nepoškodenie vkladaných letákov (najmä pri bežnej manipulácii s nimi, v procese ich doručovania a pod.).

4.3. Zhotoviteľ je povinný prevziať od Objednávateľa súbory dokumentov, dát adresátov a spracovávať ich podľa usmernení Objednávateľa špecifikovaných v tejto zmluve a súvisiacich pokynov Objednávateľa. 

4.4. Zhotoviteľ je povinný zabezpečiť skladovanie spotrebného materiálu vo vlastných skladových priestoroch pri optimálnych skladovacích podmienkach odporúčaných výrobcom spotrebného materiálu.

4.5. Zhotoviteľ je povinný informovať Objednávateľa o stave vybavovania predmetu zmluvy podľa každej objednávky samostatne, a to denne e-mailom na adresu lucia.cesnekova@vszp.sk (pokiaľ sa zmluvné strany prostredníctvom ich kontaktných osôb nedohodnú inak, a to písomne alebo e-mailom). Informácie o stave vybavovania predmetu zmluvy budú prvýkrát poskytnuté Zhotoviteľom Objednávateľovi nasledujúci pracovný deň po dni, kedy boli dáta odovzdané Objednávateľom Zhotoviteľovi na spracovanie podľa príslušnej objednávky. Informáciu o stave vybavovania príslušnej objednávky Zhotoviteľ zasiela  každý pracovný deň vždy do 14:00 hod. Poslednýkrát Zhotoviteľ zašle informáciu k príslušnej objednávke v deň posledného hromadného podaja zásielok na poštu.

4.6. Zhotoviteľ je povinný protokolárne odovzdať Objednávateľovi všetky súbory dokumentov a dát, ktoré mu Objednávateľ odovzdal v súvislosti s plnením predmetu zmluvy, na magneticko-optickom médiu, a to najneskôr do 31.01. kalendárneho roka nasledujúceho po roku, v ktorom sa údaje spracovávali. Zhotoviteľ je zároveň povinný v lehote podľa predchádzajúcej vety preukázateľne zlikvidovať vytlačený a nepoužitý materiál a dáta (v elektronickej aj listinnej podobe), ktoré mu Objednávateľ odovzdal alebo ktoré Zhotoviteľ vytvoril v súvislosti s plnením predmetu zmluvy a písomne vyhlásiť, že došlo k ich likvidácii. Chybne spracované zásielky, ktoré vznikli v priebehu plnenia zmluvy je Zhotoviteľ povinný likvidovať priebežne a zároveň je povinný písomne vyhlásiť, že došlo k ich likvidácii. Vyhlásenie o likvidácii doručí Zhotoviteľ Objednávateľovi do 7 pracovných dní odo dňa vykonania likvidácie. V prípade žiadosti Objednávateľa je Zhotoviteľ povinný vykovať likvidáciu za prítomnosti osoby písomne poverenej Objednávateľom. Povinnosť likvidácie sa nevzťahuje na nepoužité letáky, ktoré Zhotoviteľovi zostali po splnení predmetu zmluvy. 

4.6.1. V prípade, že sú predmetom likvidácie dokumenty, ktoré obsahujú dôverné informácie, súčasťou písomného vyhlásenia Zhotoviteľa podľa bodu 4.6 je tiež potvrdenie, že došlo k likvidácii dôverných informácií bezpečným spôsobom.

4.6.2. Do doby vrátenia všetkých súborov a dát alebo do ich likvidácie je Zhotoviteľ oprávnený nakladať s dátami len na účely vybavovania prípadných reklamácií Objednávateľa na základe tejto zmluvy.

4.6.3. V prípade, že ide o likvidáciu väčšieho rozsahu (nad 1 000 zásielok/ dokumentov/ obálok a pod.), je Zhotoviteľ povinný písomne oznámiť Objednávateľovi miesto a čas likvidácie aspoň 3 pracovné dni pred jej plánovaným vykonaním.

4.7. Zhotoviteľ je povinný zabezpečovať podanie skompletizovaných zásielok na poštovú prepravu. Spolu so zásielkami Zhotoviteľ predkladá podacej pošte Bratislava 12 potrebné doklady predpísané pre zvolený postup úhrady úverom poštovného a doklady potrebné na uplatnenie zľavy na poštovnom. Na rovnopis dokladu Výplatného zúčtovacieho lístka, ktorý Zhotoviteľ predkladá podacej pošte na potvrdenie a následne prikladá k faktúre v zmysle čl. VIII tejto zmluvy, uvedie Zhotoviteľ na druhú stranu čitateľne: meno a priezvisko osoby, ktorá podaj uskutočnila a k týmto údajom pripojí podpis uvedenej osoby. Zásielky a elektronické podacie hárky sú predkladané podacej pošte spôsobom, akým sa predkladajú úradné zásielky, pokiaľ ide o zásielky v rámci Slovenskej republiky. Zásielky určené do zahraničia sa predkladajú podacej pošte spôsobom, akým to vyžadujú platné Poštové podmienky SP pre zasielanie zásielok do zahraničia.

4.8. Zhotoviteľ je zodpovedný za spracovanie a kompletizáciu zásielok (vrátane vkladu letáka, ak bude vkladanie letáku predmetom objednávky) v zmysle tejto zmluvy a platných Poštových podmienok SP.

4.9. Zhotoviteľ je povinný za účelom riadneho plnenia predmetu zmluvy komunikovať so SP, a to najmä vo veciach týkajúcich sa platných Poštových podmienok SP, vyžiadania a pridelenia rozsahu podacích čísiel, zasielania úradných zásielok a zásielok do zahraničia, elektronického podacieho hárku a nahlasovania dátumu hromadného podaja. Zhotoviteľ je povinný so SP komunikovať písomne alebo e-mailom tak, že v kópii bude uvádzať kontaktné osoby Objednávateľa. Zhotoviteľ do 7 pracovných dní od uzatvorenia tejto zmluvy oznámi Objednávateľovi osobu určenú za Zhotoviteľa, ktorá bude komunikovať za Zhotoviteľa so SP, a to vrátane e-mailového a telefonického kontaktu.

4.10. Zhotoviteľ zabezpečuje všetky potrebné úkony súvisiace s elektronickými podacími hárkami s výnimkou zriadenia účtu na stránke SP pre podávanie elektronických podacích hárkov. 
Zhotoviteľ plní predmet zmluvy uvedený v čl. II bod 2.2. písm. g) tejto zmluvy pred plnením predmetu zmluvy v čl. II bod 2.2. písm. f) tejto zmluvy, čím zabezpečí, aby neboli duplicitne použité podacie čísla na spracovaných zásielkach. Zhotoviteľ zabezpečí import údajov elektronického podacieho hárku do zriadeného účtu na stránke SP najneskôr do 14:00 hod. pracovného dňa, ktorý predchádza pracovnému dňu, v ktorom má byť uskutočnený hromadný podaj na poštovú prepravu. Zhotoviteľ oznámi Objednávateľovi e-mailový kontakt na osobu zabezpečujúcu plnenie zmluvy v zmysle čl. II bod 2.2. písm. g) tejto zmluvy do 7 pracovných dní od uzatvorenia tejto zmluvy za účelom zasielania notifikačných e-mailov zo zriadeného účtu na stránke SP. Tento kontakt sa zo zasielania notifikačných e-mailov vyradí nasledujúci pracovný deň po uskutočnení posledného hromadného podaja na poštovú prepravu za celé plnenie tejto zmluvy.

4.11. Zhotoviteľ je povinný bezodkladne preukázateľným spôsobom informovať Objednávateľa o všetkých skutočnostiach, ktoré by mohli ohroziť plynulosť plnenia predmetu zmluvy.

4.12. Zhotoviteľ je povinný bezodkladne e-mailom informovať Objednávateľa o trvalých alebo prechodných zmenách kontaktnej osoby uvedenej v čl. VI bod 6.10. tejto zmluvy.

4.13. Zhotoviteľ je povinný na požiadanie Objednávateľa vykonať testovacie spracovanie na vzorke dát, pričom takéto testovacie spracovanie je súčasťou cien uvedených v čl. VII. tejto zmluvy. Na testovacie dáta sa primerane vzťahujú ustanovenia tejto zmluvy. Zhotoviteľ je povinný, bezodkladne, najneskôr do 5 pracovných dní od odovzdania testovacích dát na testovacie spracovanie vykonať testovacie spracovanie a doručiť výsledky testovacieho spracovania Objednávateľovi na posúdenie vrátane oskenovaných dokumentov za účelom posúdenia možnosti ich automatického spracovania v informačnom systéme Objednávateľa. Zhotoviteľ je povinný prípadné nedostatky zistené v rámci testovacieho spracovania odstrániť podľa písomných  pokynov Objednávateľa, resp. pokynov Objednávateľa zaslaných e-mailom najneskôr do 5 pracovných dní od zaslania týchto pokynov. Odstránenie nedostatkov Zhotoviteľ preukáže Objednávateľovi dodaním nových výsledkov testovacieho spracovania Objednávateľovi (vrátane oskenovaných dokumentov) na posúdenie. Na rozsahu spracovania testovacej dávky v elektronickej forme (napr. konvertovanie súborov) sa dohodne Zhotoviteľ s Objednávateľom, Objednávateľ však môže požadovať rozsah riadne vytlačeného a zaobálkovaného testovacieho spracovania do 100 zásielok (nezahŕňa odstraňovanie prípadných nedostatkov). Objednávateľ požaduje, aby úspešnosť rozpoznania ČK, resp. použiteľnosť oskenovaných dokumentov v informačnom systéme Objednávateľa, akejkoľvek náhodne vybranej vzorky 100 zásielok, v režime automatického spracovania Objednávateľa, bola minimálne 95%. 

4.14. Zhotoviteľ je povinný na žiadosť Objednávateľa preveriť všetky skutočnosti týkajúce sa plnenia predmetu zmluvy alebo poskytnúť súčinnosť Objednávateľovi vo veciach plnenia predmetu zmluvy Zhotoviteľom do 24 hodín od písomnej požiadavky Objednávateľa, resp. požiadavky Objednávateľa zaslanej e-mailom. V prípade, že Objednávateľ označí svoju požiadavku ako urgentnú, Zhotoviteľ je povinný preskúmať všetky skutočnosti týkajúce sa plnenia predmetu zmluvy alebo poskytnúť súčinnosť Objednávateľovi vo veciach plnenia predmetu zmluvy v tejto požiadavke najneskôr do 2 hodín od zaslania písomnej alebo e-mailovej požiadavky Objednávateľa.

4.15. Zhotoviteľ je povinný po splnení predmetu zmluvy preukázateľne vrátiť nepoužité letáky dodané Objednávateľom najneskôr do 7 pracovných dní od splnenia predmetu zmluvy.

Čl. V
Povinnosti Objednávateľa

5.1. Zabezpečiť odovzdávanie súborov dát určených na spracovávanie Zhotoviteľovi v zmysle čl. VI tejto zmluvy. Ak predmetom plnenia bude aj vkladanie letáka do obálky, zabezpečiť dodanie letákov určených na vklad.

5.2. Bezodkladne e-mailom informovať Zhotoviteľa o trvalých alebo prechodných zmenách kontaktnej osoby uvedenej v čl. VI bod 6.10. tejto zmluvy.

5.3. Zaplatiť Zhotoviteľovi za predmet zmluvy vykonaný v súlade s touto zmluvou dohodnutú cenu, a to v súlade a za podmienok podľa čl. VII a VIII tejto zmluvy.

5.4. Zabezpečiť poskytovanie správnych a aktuálnych osobných údajov vzťahujúcich sa k predmetu zmluvy Zhotoviteľovi.

5.5. Najneskôr 3 pracovné dni pred prvým odovzdaním dát na spracovanie zriadiť účet pre elektronické podacie hárky na stránke SP a informovať o tom Zhotoviteľa.

5.6. Poskytnúť Zhotoviteľovi súčinnosť nevyhnutnú pre riadne plnenie predmetu zmluvy v súlade s touto zmluvou.

5.7. Objednávateľ za účelom zabezpečenia plnenia čl. IV bod 4.9. tejto zmluvy zabezpečí odovzdanie kontaktov v rozsahu e-mailovej adresy a telefónneho čísla medzi Zhotoviteľom a SP, aby mohli vzájomne komunikovať vo veci plnenia predmetu tejto zmluvy.

5.8. Odovzdať včas letáky určené na vkladanie do obálok (ak má byť predmetom plnenia zmluvy vklad letáka vytlačeného Objednávateľom), najneskôr však spolu s ostatnými dátami určenými na riadne spracovanie.

Čl. VI
Termíny a spôsob plnenia predmetu zmluvy

6.1. Plnenie predmetu zmluvy v zmysle čl. II bod 2.2. písm. a) až j) bude realizované priebežne, na základe objednávok Objednávateľa, vystavených najneskôr do 31.12.2027. Plnenie objednávok Objednávateľa vystavených v zmysle čl. II bod 2.2. písm. j) po 31.12. 2027 Zhotoviteľ realizuje najneskôr do 31.03.2028. Objednávka musí byť zadaná Zhotoviteľovi písomnou formou, podpísaná za Objednávateľa oprávnenou osobou v zmysle vnútorných predpisov Objednávateľa. Objednávateľ vystavuje objednávky samostatne na plnenie predmetu zmluvy podľa čl. II bod 2.2. písm. a) až i) tejto zmluvy a samostatne podľa čl. II bod 2.2. písm. j) tejto zmluvy. Každá objednávka sa Zhotoviteľovi doručuje v elektronickej forme na e-mailové adresy kontaktných osôb Zhotoviteľa uvedených v bode 6.10. tohto článku. Zhotoviteľ je povinný bezodkladne e-mailom potvrdiť prevzatie objednávky na e-mailové adresy kontaktných osôb Objednávateľa uvedených v bode 6.10. tohto článku. 

6.2.  Lehota plnenia predmetu zmluvy podľa objednávky Objednávateľa závisí od počtu dokumentov požadovaných na spracovanie v príslušnej objednávke a bude určená nasledovne:

Počet dokumentov podľa  objednávky	Lehota na splnenie objednávky (tlač, obálkovanie a príp. aj vklad letáka) odo dňa dodania dát a grafických pokladov až po podanie na poštu	
do 100 000 ks	do 4 pracovných dní 	
100 001 – 200 000 ks	do 5 pracovných dní 	
200 001 – 300 000 ks	do 6 pracovných dní 	
300 001 – 400 000 ks	do 7 pracovných dní	
od 400 001 ks	do 8 pracovných dní	

6.3. Lehota plnenia predmetu zmluvy podľa bodu 6.2. tohto článku môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu zmluvy, a za predpokladu, že bude dodržaný termín na zaslanie zásielok stanovený platnou legislatívou a nebude tým narušený plynulý priebeh plnenia predmetu tejto zmluvy. Na uzatvorenie takejto dohody je potrebné uzatvoriť dodatok k zmluve podľa čl. XIV bod 14.3. tejto zmluvy.

6.4. Lehota plnenia predmetu zmluvy uvedená v bode 6.2. tohto článku začína plynúť prvým pracovným dňom nasledujúcim po dni, kedy Objednávateľ dohodnutým spôsobom podľa bodu 6.5. tohto článku odovzdá súbor dát určených na spracovanie v danej objednávke Zhotoviteľovi, o čom ho informuje aj e-mailom na e-mailové adresy kontaktných osôb Zhotoviteľa. Ak budú dáta odovzdané na spracovanie v rámci viacerých objednávok, lehoty uvedené v bode 6.2. tohto článku začnú plynúť od každého odovzdania dát samostatne. 

6.5. Objednávateľ zabezpečí doručenie dokumentov vo formáte .pdf alebo inom formáte (počet .pdf/iný formát súborov sa odvíja od počtu dokumentov na spracovanie, formát určuje Objednávateľ) spolu s databázou údajov potrebných pre tlač obálok (jeden súbor, v ktorom je určené, či zásielka, t. j. vytlačená obálka so zaobálkovaným listom, po spracovaní bude zasielaná v rámci Slovenskej republiky alebo do zahraničia). Objednávateľ zabezpečí doručenie letákov, ktoré majú byť vložené do obálok. Doručenie dokumentov Zhotoviteľovi  vykoná Objednávateľ cez vopred dohodnutý prenosový kanál alebo magneticko-optické médium. Prenos týchto údajov sa uskutoční v šifrovanej forme. Prenosový kanál alebo magneticko-optické médium a spôsob šifrovania dohodne Objednávateľ a Zhotoviteľ najneskôr do 14 pracovných dní od podpísania tejto zmluvy. Zhotoviteľ je povinný Objednávateľovi bezodkladne potvrdiť prijatie vstupného súboru formou písomného protokolu o odovzdaní súboru Zhotoviteľovi. 

6.6.  Po obdržaní dokumentov a vstupného súboru pre tlač obálok je Zhotoviteľ povinný predmet zmluvy na základe objednávky Objednávateľa spracovať v požadovanom termíne. Zhotoviteľ priebežne kontroluje správnosť vloženia správneho dokumentu do príslušnej obálky a kvalitu zalepenia obálky. V prípade zistenia chyby je povinný okamžite zaistiť nápravu alebo správne nastavenie stroja (v prípade strojového obálkovania) a preobálkovanie chybných zásielok. 

6.7. Zhotoviteľ bude evidovať všetky mechanicky poškodené dokumenty a tieto opätovne vytlačí a pripraví na poštovú prepravu.

6.8. Objednávateľ podpisom tejto zmluvy zároveň splnomocňuje Zhotoviteľa a Zhotoviteľ potvrdzuje prijatie splnomocnenia na vykonanie podania zhotovených zásielok na poštovú prepravu, ktoré bude realizované na pobočke SP (pošta Bratislava 12) prostredníctvom osoby Zhotoviteľa v zmysle čl. IV bod 4.9. tejto zmluvy určenej na komunikáciu so SP v rozsahu plnenia predmetu tejto zmluvy. Na poštové zásielky sa vzťahujú podmienky definované v platných Poštových podmienkach SP.

6.9. Špecifikácia predmetu zmluvy podľa čl. II bod 2.2. písm. j) tejto zmluvy.

Zhotoviteľ sa zaväzuje:
1.	vyzdvihovať zásielky z P.O.BOXu Objednávateľa v Bratislave na pravidelnej báze, a to v jednodňových intervaloch až do spracovania (oskenovania) všetkých doručeniek a neprevzatých zásielok. Adresa a číslo P.O.BOXu bude Zhotoviteľovi, resp. jeho kontaktnej osobe podľa bodu 6.10. tohto článku oznámená  najneskôr v deň odovzdania dát na testovacie spracovanie podľa čl. IV bod 4.13. tejto zmluvy alebo najneskôr v deň odovzdania dát na riadne spracovanie;
2.	triediť zásielky na doručenky a neprevzaté zásielky; v prípade, že by v jednom okamihu Zhotoviteľ skenoval dokumenty ročného zúčtovania poistného na verejné zdravotné poistenie za viaceré roky, Zhotoviteľ vykoná triedenie aj podľa roku ročného zúčtovania poistného na verejné zdravotné poistenie;
3.	doručenky a neprevzaté zásielky je potrebné triediť podľa dátumu doručenia a spôsobu doručenia  (§ 17b zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov (ďalej len „zákon o zdravotnom poistení“)); dátumom doručenia sa rozumie dátum podpisu adresáta, ktorým potvrdzuje prevzatie zásielky alebo dátum vrátenia, ktorý poštový prepravca vyznačuje na neprevzatej zásielke, spôsobom doručenia sa rozumie prevzatie zásielky alebo  dôvody neprevzatia zásielky, ktoré poštový prepravca vyznačuje na zásielke);
4.	upraviť poškodené doručenky (podlepenie, orez doručenky);
5.	vyradiť a neskenovať doručenky bez podpisu a postúpiť ich Objednávateľovi za účelom ďalšej reklamácie v týždňovom intervale, postúpenie Objednávateľovi za účelom reklamácie realizuje Zhotoviteľ na základe odovzdávajúceho protokolu, ktorý bude obsahovať údaje podľa Prílohy č. 5 tejto zmluvy: Fyzická vetva spracovania;
6.	doručenky a neprevzaté zásielky, z ktorých nie je možné určiť dátum doručenia a spôsob doručenia, overí/dohľadá Zhotoviteľ v účte SP v príslušnom elektronickom podacom hárku na konkrétnej zásielke. Zoznam overovaných zásielok dodá Zhotoviteľ podľa údajov uvedených v Prílohe č. 5 tejto zmluvy: Fyzická vetva spracovania;
7.	skenovať doručenky a neprevzaté zásielky do pdf (1 sken = 1 doručenka/neprevzatá zásielka = 1 pdf s názvom podľa dohody medzi Objednávateľom a Zhotoviteľom). Opis názvoslovia  spolu s požadovanými údajmi o spracovaní  je predmetom Prílohy č. 4 tejto zmluvy: Elektronická vetva spracovania;
8.	triediť zásielky, následne skenovať a odovzdávať skeny doručeniek a neprevzatých zásielok v elektronickej forme v lehote do 48 hodín od prevzatia dokladov z P.O.BOXu spolu s reportom podľa odseku 9 tohto bodu; odovzdanie v papierovej forme podľa odseku 9 tohto bodu realizuje Zhotoviteľ v týždenných intervaloch. Opis spôsobu balenia a odovzdania je predmetom Prílohy č. 5 tejto zmluvy: Fyzická vetva spracovania;
9.	reportovať - sumárny report vo formáte .xls s premennými parametrami (ČK v alfanumerickom prepise a dátumom spracovania konkrétneho ČK) pravidelne umiestnený na dohodnuté miesto na serveri Objednávateľa, kde Objednávateľ vykonáva umiestnenie dohodnutých údajov podľa tejto zmluvy. Umiestnenie vykoná Zhotoviteľ každý deň najneskôr do 22:00 h.;
10.	baliť doručenky a neprevzaté zásielky do vopred dohodnutých označených krabíc po 2 000 kusov s vloženým zoznamom obsahujúcim položky a údaje podľa požiadavky Objednávateľa;
11.	doručiť oskenované zásielky Objednávateľovi spolu s preberacím protokolom. Opis spôsobu balenia a odovzdania je predmetom Prílohy č. 5 tejto zmluvy: Fyzická vetva spracovania;
12.	Zhotoviteľ je povinný dodržiavať typ a štruktúru ČK Objednávateľa podľa čl. II bod 2.3 tejto zmluvy. V prípade, že Zhotoviteľ zamýšľa zmeniť typ a štruktúru ČK Objednávateľa je povinný predložiť Objednávateľovi žiadosť o súhlas. Ak Objednávateľ so zmenou súhlasí, zmluvné strany uzatvoria dodatok k zmluve podľa čl. XIV bod 14.3. tejto zmluvy. Povolenie takejto zmeny môže byť udelené len za účelom zvýšenia spoľahlivosti vyťažovania požadovaných dát. Typ a štruktúra ČK Objednávateľa musí prejsť akceptačnými testami, aby bolo zabezpečené jeho bezproblémové spracovanie v informačnom systéme Objednávateľa. Pre správne priradenie oskenovaných dokumentov k ďalším informáciám v informačnom systéme Objednávateľa je rozhodujúci ČK Objednávateľa. V prípade, že Zhotoviteľ zamýšľa realizovať tlač iného (ďalšieho) ČK na obálku, Objednávateľ udelí súhlas s takouto tlačou len v prípade, ak tlač takéhoto ďalšieho ČK prejde v rámci testovania akceptačnými testami Objednávateľa a zároveň SP.

6.10. Kontaktné osoby určené na komunikáciu vo veci plnenia predmetu zmluvy a osoby zodpovedné za dohľad nad ochranou osobných údajov:

Kontaktné osoby za Objednávateľa:
-	spracovanie zákazky okrem skenovania: ................................................................................. 
-	spracovanie zákazky – skenovanie: .........................................................................................

Kontaktné osoby za Zhotoviteľa:
Zhotoviteľ vyplní v štruktúre: titul, meno, priezvisko, telefónne číslo a e-mailová adresa 
                                  
Zodpovedná osoba – v zmysle Nariadenia Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES z 27. apríla 2016 (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov v platnom znení (ďalej len „zákon OOU“):

- za Objednávateľa:	
.............................................................................................................................................................

- za  Zhotoviteľa:
Zhotoviteľ vyplní v štruktúre: titul, meno, priezvisko, telefónne číslo a e-mailová adresa. Ak Zhotoviteľ nemá zodpovednú osobu poverenú dohľadom nad ochranou osobných údajov v zmysle Nariadenia a zákona OOU, za e-mailovou adresou doplní: „ – poverená osoba“ a doplní aj identifikačné číslo alebo registračné číslo svojho informačného systému, v ktorom budú spracúvané osobné údaje. 

6.11. Komunikácia medzi zmluvnými stranami pri plnení predmetu zmluvy bude prebiehať v slovenskom jazyku, prostredníctvom v zmluve určených kontaktných osôb a ich kontaktných adries. 

6.12. V prípade zmeny súvisiacej právnej úpravy (najmä právnej úpravy týkajúcej sa ročného zúčtovania poistného, poštových služieb a pod.) alebo zmeny poštového podniku Objednávateľa (v závislosti od výsledkov verejného obstarávania poštových služieb) si Objednávateľ vyhradzuje právo na primeranú zmenu alebo doplnenie tejto zmluvy, a to písomne, formou uzatvorenia dodatku podľa čl. XIV bod 14.3. tejto zmluvy.

Čl. VII  
Cena predmetu zmluvy

7.1. Zmluvné strany si dohodli nasledovné jednotkové ceny: (jednotkové ceny Zhotoviteľ uvedie zaokrúhlené na 2 desatinné miesta)

Druh zásielky	Jednotková cena v euro/obálka bez DPH	Predpokladaná početnosť v kusoch za 2 roky spolu	
Spracovanie zásielky v zmysle čl. II bod 2.2. písm. a) až h) tejto zmluvy - Zásielka s jedným listom potlačeným obojstranne		19 800	
Spracovanie zásielky v zmysle čl. II bod 2.2. písm. a) až h) tejto zmluvy - Zásielka s dvomi listami potlačenými obojstranne		732 600	
Spracovanie zásielky v zmysle čl. II bod 2.2. písm. a) až h) tejto zmluvy - Zásielka s tromi listami potlačenými obojstranne		2 200	
Spracovanie zásielky v zmysle čl. II bod 2.2. písm. j) tejto zmluvy 		754 600	

V jednotkových cenách uvedených v tabuľke je zahrnutá cena za vytvorenie a tlač ČK v zmysle čl. II bod 2.2. písm. d) tejto zmluvy (vrátane schváleného pozmenenia tohto ČK Objednávateľom) v sume: ............ eur (slovom: ....................eur) bez DPH/obálka.

7.2. Zmluvné strany si dohodli jednotkové ceny za  vklad letáka do obálky nasledovne (jednotkové ceny Zhotoviteľ uvedie zaokrúhlené na 2 desatinné miesta):

	Jednotková cena v euro/obálka bez DPH	Predpokladaná početnosť v kusoch za 2 roky spolu	
Spracovanie zásielky v zmysle čl. II bod 2.2. písm. i) tejto zmluvy - Vklad letáka do obálky		 754 600	

7.3. Jednotková cena za plnenie predmetu zmluvy, uvedená v bodoch 7.1. a 7.2. tohto článku je zhodná s cenou z ponuky úspešného uchádzača, ktorého ponuku prijal Objednávateľ ako verejný obstarávateľ v zmysle zákona o verejnom obstarávaní a zahrňuje všetky náklady Zhotoviteľa, spojené s riadnym plnením predmetu zmluvy vrátane nákladov na dopravu a skladovanie spotrebného materiálu.

7.4. Objednávateľ si vyhradzuje právo zmeniť početnosť jednolistových až trojlistových zásielok, početnosť skenovaných dokumentov, príp. aj početnosť vkladu letákov uvedenú v bodoch 7.1. a 7.2. tohto článku, avšak  maximálne do  výšky celkovej ceny za plnenie predmetu zmluvy uvedenej v bode 7.5.
Jednotlivé plnenia podľa tejto zmluvy budú zmluvné strany realizovať na základe samostatných objednávok vystavených Objednávateľom. Objednávateľ nie je povinný objednať celý predmet tejto zmluvy, t. j. nie je povinný si objednať všetky plnenia predmetu zmluvy a v celom rozsahu. Rozsah objednávok je výlučne na rozhodnutí Objednávateľa.

7.5. Celková cena za plnenie predmetu zmluvy, ktorou je celková fakturovaná cena Zhotoviteľom (vrátane prípadného vkladania letáku do obálok) nemôže presiahnuť sumu .............. eur bez DPH (slovom .................. eur ...................... centov), t. j. .................... eur s 23% DPH (slovom ................ eur .................. centov). Objednávateľ nie je povinný vyčerpať celý finančný limit uvedený v tomto bode. 

7.6. DPH za plnenie predmetu zmluvy bude Zhotoviteľ fakturovať vo výške podľa všeobecne záväzných právnych predpisov platných v čase poskytnutia zdaniteľného plnenia. V prípade zmeny výšky sadzby DPH sa nevyžaduje úprava formou dodatku k tejto zmluve, ale Zhotoviteľ bude automaticky účtovať výšku sadzby DPH platnej v čase poskytnutia zdaniteľného plnenia.

7.7. V prípade, že Zhotoviteľ nie je platiteľom DPH, uvedie len cenu celkom, t. j. cenu vrátane DPH a informáciu, že nie je platiteľom DPH. Ak sa Zhotoviteľ, ktorý v čase uzatvorenia tejto zmluvy nie je platiteľom DPH, stane platiteľom DPH počas plnenia predmetu zmluvy, celková cena uvedená v tomto článku, ako aj jednotkové ceny jednotlivých položiek uvedených v bodoch 7.1. a 7.2. tohto článku sa budú považovať za cenu vrátane DPH, a to od vzniku povinnosti Zhotoviteľa odvádzať DPH.

7.8. Účastníci zmluvy sa dohodli, že v súlade s § 18 ods. 1 písm. a) zákona o verejnom obstarávaní je možné na základe písomnej žiadosti Zhotoviteľa zvýšiť jednotkové ceny služby podľa tejto zmluvy, a to až o sumu rovnajúcu sa miere inflácie meranej indexom spotrebiteľských cien za rok predchádzajúci roku, v ktorom bola žiadosť o zvýšenie jednotkových cien podaná, potvrdenej Štatistickým úradom Slovenskej republiky. O zvýšenie jednotkových cien služby podľa tejto zmluvy je Zhotoviteľ oprávnený požiadať najskôr po uplynutí jedného roka odo dňa uzavretia tejto zmluvy. Zmenu jednotkových cien služby podľa tohto bodu je možné vykonať výlučne uzavretím písomného dodatku k tejto zmluve podľa článku XIV. bod 14.3. tejto zmluvy. Objednávateľ nie je povinný uzavrieť dodatok podľa tohto bodu.

Čl. VIII
Platobné podmienky

8.1. Zhotoviteľ je povinný fakturovať cenu za plnenie predmetu zmluvy v zmysle článku II a článku VII tejto zmluvy mesačne dvomi faktúrami. Zhotoviteľ fakturuje samostatne plnenie predmetu zmluvy podľa čl. II bod 2.2. písm. a) až i) tejto zmluvy a samostatne plnenie predmetu zmluvy podľa č. II bod 2.2. písm. j) tejto zmluvy. Faktúru za plnenie predmetu zmluvy podľa čl. II bod 2.2. písm. a) až i) tejto zmluvy je Zhotoviteľ oprávnený vystaviť na základe elektronických podacích hárkov za tie objednávky, ktorých dodanie bolo preukázateľne vykonané v mesiaci, za ktorý Zhotoviteľ fakturuje. Za preukázateľné dodanie predmetu zmluvy sa považuje  podanie zásielok na poštovú prepravu a elektronické potvrdenie o prijatí týchto zásielok SP (notifikačný e-mail z účtu zriadeného na stránke SP pre každý elektronický podací hárok samostatne) alebo vygenerovaná Potvrdenka zo zriadeného účtu na stránke SP ku každému elektronickému podaciemu hárku samostatne (na účely zdokladovania sa použije prvá a posledná strana tejto potvrdenky) alebo iný doklad preukazujúci podanie zásielok na poštovú prepravu. Povinnou prílohou faktúry sú doklady preukazujúce dodanie predmetu zmluvy za fakturovaný mesiac, potvrdené SP (výplatné zúčtovacie lístky a evidencia poskytnutých zliav na poštovnom). Zhotoviteľ bude mesačne fakturovať cenu plnenia predmetu zmluvy ako súčet súčinov skutočného počtu spracovaných zásielok za daný mesiac a príslušnej jednotkovej ceny pre daný druh zásielky uvedenej v tabuľke v čl. VII bod 7.1. tejto zmluvy. V prípade vkladu letáka do obálok, bude fakturovaná cena obsahovať aj súčin jednotkovej ceny podľa čl. VII bod 7.2. tejto zmluvy a  skutočného počtu vložených letákov do zásielok spracovaných za daný mesiac. Fakturácia oboch plnení podľa čl. VII body 7.1. a 7.2. tejto zmluvy musí byť na faktúre uvedená samostatne, a to položkovite za každý druh zásielky a príp. aj vklad letáka. Faktúru za plnenie predmetu zmluvy podľa čl. II bod 2.2. písm. j) tejto zmluvy je Zhotoviteľ oprávnený vystaviť na základe preberacích protokolov (čl. VI bod 6.9. odsek 11 tejto zmluvy), za tie oskenované doručenky a neprevzaté zásielky, ktoré Zhotoviteľ spracoval a odovzdal Objednávateľovi v mesiaci, za ktorý fakturuje. K faktúre za plnenie predmetu zmluvy podľa čl. II bod 2.2. písm. j) tejto zmluvy predloží Zhotoviteľ Objednávateľovi súbor vo formáte .xls, ktorý bude obsahovať údaje: číslo krabice, typ krabice, dátum podaja a počet oskenovaných doručeniek/neprevzatých zásielok v krabici, a ktorý Zhotoviteľ zašle objednávateľovi na adresu rz@vszp.sk.

8.2. Zhotoviteľ je povinný vyhotoviť faktúru najneskôr do piateho pracovného dňa mesiaca, nasledujúceho po dni dodania plnenia podľa bodu 8.1. tohto článku zmluvy a bezodkladne ju elektronicky doručiť Objednávateľovi na emailovú adresu fakturyPC@vszp.sk. Splatnosť faktúry je 30 kalendárnych dní odo dňa jej preukázateľného doručenia Objednávateľovi. Faktúra musí byť vystavená v súlade s platnými právnymi predpismi a touto zmluvou. V prípade, že Zhotoviteľ predloží Objednávateľovi nesprávnu alebo neúplnú faktúru, je Objednávateľ oprávnený mu ju najneskôr do siedmych pracovných dní od jej preukázateľného doručenia vrátiť s písomným uvedením dôvodu vrátenia, pričom dňom vrátenia nesprávnej alebo neúplnej faktúry Objednávateľom prestane plynúť lehota splatnosti tejto faktúry. Zhotoviteľ je povinný, po doručení vrátenej nesprávnej alebo neúplnej faktúry, doručiť opravenú alebo doplnenú faktúru najneskôr do 20. dňa mesiaca, nasledujúceho po mesiaci, v ktorom bol predmet zmluvy preukázateľne dodaný. Nová lehota splatnosti začne plynúť odo dňa jej preukázateľného doručenia Objednávateľovi.

8.3. V prípade úhrady faktúry po lehote jej splatnosti môže Zhotoviteľ požadovať úrok z omeškania v zmysle zákona č. 513/1991 Zb. Obchodný zákonník v platnom znení.

8.4. Ak je Zhotoviteľ platiteľom DPH, cena za predmet zmluvy bude uhradená iba na bankový účet, ktorý je zverejnený v zozname bankových účtov zverejnenom na webovom sídle finančného riaditeľstva. Zhotoviteľ je povinný ihneď písomne informovať Objednávateľa o každej zmene tohto bankového účtu. Ak zhotoviteľ, ktorý je platiteľom DPH, nesplní povinnosť podľa § 6 ods. 1, 2 a 3 a § 85kk zákona č. 222/2004 Z. z. o dani z pridanej hodnoty, Objednávateľ je oprávnený postupovať v zmysle ustanovenia § 69c ods. 1 zákona č. 222/2004 Z. z. o dani z pridanej hodnoty, t. j. uhradiť sumu vo výške DPH alebo jej časť uvedenú vo faktúre zhotoviteľa na číslo účtu správcu dane vedeného pre Zhotoviteľa podľa § 67 zákona č. 563/2009 Z. z. o správe daní, pričom Objednávateľ nie je v omeškaní, ak z tohto dôvodu neplní, čo mu ukladá zmluva. Zhotoviteľ v takom prípade nemá nárok na úhradu príslušnej časti faktúry zodpovedajúcej výške DPH, na úroky z omeškania ani akékoľvek iné sankcie súvisiace s neuhradenou príslušnou časťou faktúry.

Čl. IX
Dôverné informácie, spracúvanie a ochrana osobných údajov 

9.1. V súvislosti s realizáciou predmetu zmluvy si obe zmluvné strany navzájom budú vymieňať dôverné informácie, ktoré môžu byť druhou zmluvnou stranou používané výlučne pre činnosti súvisiace s plnením predmetu tejto zmluvy. 

9.2. Za dôverné informácie sa podľa tejto zmluvy považujú informácie definované v § 22 zákona o verejnom obstarávaní, osobné údaje, všetky skutočnosti povahy obchodnej, právnej, prevádzkovej, technickej, dokumentárnej, informatívnej a inej, akokoľvek súvisiacej so zmluvnou stranou, ktoré sa dostanú do dispozície druhej zmluvnej strany, alebo ak druhá strana získa vedomosť o ich obsahu. 

9.3. Obe zmluvné strany sa zaväzujú zachovávať mlčanlivosť o dôverných informáciách a zaväzujú sa, že príjmu všetky rozumné opatrenia na ochranu dôverných informácií a tieto dôverné informácie budú chrániť minimálne v takom rozsahu, v akom chránia vlastné dôverné informácie. 

9.4. Obe zmluvné strany sa zaväzujú, že písomnosti (vrátane písomností v elektronickej podobe), obsahujúce dôverné informácie, ktoré jedna strana poskytuje druhej, nebudú bez výslovného súhlasu druhej zmluvnej strany kopírovať, ani žiadnym iným spôsobom rozmnožovať a kedykoľvek ich na požiadanie vrátia druhej zmluvnej strane, vrátane všetkých kópií alebo opisov, alebo ich na základe požiadavky druhej zmluvnej strany preukázateľne zlikvidujú, vrátane všetkých kópií alebo opisov. 

9.5. Obe zmluvné strany sa ďalej zaväzujú, že kedykoľvek na základe žiadosti druhej zmluvnej strany preukázateľne zlikvidujú i všetky písomnosti (vrátane písomností v elektronickej podobe) ňou alebo osobami na jej druhej strane vytvorené, ktoré obsahujú dôverné informácie, ktoré jej boli poskytnuté druhou zmluvnou stranou. 

9.6. Obe zmluvné strany sa zaväzujú, že bez písomného súhlasu druhej strany neposkytnú dôverné informácie v žiadnej forme tretím osobám, s výnimkou tých svojich zamestnancov, zástupcov, alebo ďalších osôb v obdobnom postavení (ďalej len „oprávnené osoby“), ktoré s nimi potrebujú byť oboznámené, aby mohol byť plnený predmet zmluvy. 

9.7. Obe zmluvné strany sa zaväzujú zabezpečiť, že ich oprávnené osoby budú zachovávať mlčanlivosť vo vzťahu k dôverným informáciám. Pokiaľ poruší oprávnená osoba ktorejkoľvek zmluvnej strany povinnosť mlčanlivosti vo vzťahu k dôverným informáciám, považuje sa to za porušenie mlčanlivosti tejto zmluvnej strany. 

9.8. Zhotoviteľ sa zaväzuje, že zabezpečí dostatočné poučenie pre všetky osoby, ktoré sa budú zúčastňovať na plnení predmetu tejto dohody, o podstate dôvernej informácie v zmysle tejto dohody a príslušných právnych predpisov a nevyhnutnosti ich utajenia v súlade s touto dohodou. Zhotoviteľ vyhlasuje, že všetky oprávnené osoby sa písomne zaviazali zachovávať mlčanlivosť o všetkých dôverných informáciách týkajúcich sa plnenia predmetu zmluvy, ktoré sa dostanú do ich dispozície, alebo získajú vedomosť o ich obsahu počas výkonu činnosti alebo v súvislosti s výkonom činnosti pre Zhotoviteľa, a to aj po skončení spracúvania osobných údajov. Splnenie tejto povinnosti je Zhotoviteľ povinný preukázať, ak ho o to Objednávateľ požiada.

9.9. Zmluvné strany sú povinné sa navzájom informovať o porušení povinnosti mlčanlivosti alebo ochrany dôverných informácií podľa tejto zmluvy bez zbytočného odkladu po tom, čo sa o porušení dozvedia. 

9.10. Zhotoviteľ je povinný pri plnení tejto zmluvy dodržiavať podmienky spracúvania osobných údajov uvedené v Prílohe č. 6 tejto zmluvy. 

9.11. Povinnosť mlčanlivosti sa nevzťahuje na informácie,
a)	ktoré sú alebo sa stanú všeobecne známymi alebo verejne dostupnými inak, ako porušením povinností vyplývajúcich z tejto dohody,
b)	ktoré prijímajúca strana doloží ako informácie ňou legálne vlastnené v čase ich poskytnutia alebo ktoré boli prijímajúcou stranou nezávisle odvodené a vytvorené bez využitia dôvernej informácie, ktorú táto dostala od poskytujúcej strany,
c)	ktoré prijímajúca strana doloží ako informácie získané zákonnou cestou od tretej strany, ktorá ich legitímne získala alebo vyvinula, a ktorá nemá žiadnu povinnosť, ktorá by obmedzovala ich zverejňovanie,
d)	ktorých zverejnenie je vyžadované všeobecne záväzným právnym predpisom alebo nariadené rozhodnutím súdu, prokuratúry alebo iného oprávneného orgánu verejnej moci,
e)	na ktorých poskytnutie tretej strane dala poskytujúca strana strane prijímajúcej vopred písomný súhlas.

						Čl. X
Náhrada škody, postúpenie pohľadávok, pokuty a sankcie

10.1. Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto zmluvy, najmä z čl. IX tejto zmluvy, čo i len z nedbanlivosti (ďalej aj ako „porušiteľ“) alebo ak dôjde k udalosti, ktorá sa podľa predmetu tejto zmluvy považuje za porušenie povinnosti mlčanlivosti, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu v súlade s týmto článkom tým nie je dotknuté.

10.2. Zmluvná strana musí tvrdenie o porušení mlčanlivosti druhou stranou relevantne preukázať.
 
10.3. Objednávateľ má právo v prípade omeškania Zhotoviteľa s dodaním predmetu zmluvy v zmysle čl. VI  bod 6.2. tejto zmluvy podľa príslušnej objednávky uplatniť si voči Zhotoviteľovi zmluvnú pokutu vo výške 1 000,00 eur (slovom: jedentisíc eur), a to za každý pracovný deň omeškania. 

10.4. V prípade duplicitného spracovania, v dôsledku ktorého dôjde k duplicitnému podaniu zásielky na poštovú prepravu Zhotoviteľ nemá nárok na úhradu nákladov za duplicitnú zásielku a Objednávateľ je oprávnený spracovanie duplicitnej zásielky neuhradiť; zároveň je oprávnený uplatniť si zmluvnú pokutu u Zhotoviteľova 100,00 eur za nesprávne spracovaný dokument.

10.5. Objednávateľ má právo uplatniť si voči Zhotoviteľovi zmluvnú pokutu vo výške 5 000,00 eur, a to za každý prípad porušenia povinnosti mlčanlivosti vo vzťahu k dôverným informáciám podľa čl. IX bod 9.2 tejto zmluvy, vrátane porušenia povinnosti mlčanlivosti vo vzťahu k dôverným informáciám, ktoré sú osobnými údajmi podľa čl. IX bod 9.2 tejto zmluvy a čl. VI. Prílohy č. 6 tejto zmluvy. 

10.6. Objednávateľ má právo uplatniť si voči Zhotoviteľovi zmluvnú pokutu vo výške 1 000,00 eur, a to za každý prípad porušenia povinnosti zabezpečiť dostatočné poučenie všetkých osôb zúčastňujúcich sa na plnení predmetu tejto zmluvy o podstate dôvernej informácie a povinnosti jej utajenia, alebo ak Zhotoviteľ nepreukáže splnenie tejto povinnosti na výzvu Objednávateľa podľa článku IX bod 9.8 tejto zmluvy.

10.7. Objednávateľ má právo uplatniť si voči Zhotoviteľovi zmluvnú pokutu vo výške 1 000,00 eur, a to za každý prípad porušenia oznamovacej povinnosti podľa čl. IX bodu 9.9 tejto zmluvy.

10.8. Objednávateľ má právo uplatniť si voči Zhotoviteľovi zmluvnú pokutu vo výške 1 000,00 eur, a to za každý prípad porušenia povinnosti preukázateľne zlikvidovať všetky písomnosti (vrátane písomností v elektronickej podobe) podľa čl. IX bod 9.5 tejto zmluvy.

10.9. Objednávateľ má právo v prípade nedodržania povinnosti Zhotoviteľa uvedenej v čl. IV bod 4.2. tejto zmluvy v prípade preukázania nečitateľnosti a nepoužiteľnosti vytlačeného ČK, resp. v prípade nemožnosti automatického spracovania oskenovaného dokumentu (oskenovaná doručenka a/alebo oskenovaná neprevzatá zásielka) v informačnom systéme Objednávateľa, inak správne spracovaného dokumentu, požadovať, aby Zhotoviteľ znížil fakturovanú sumu o cenu uvedenú v čl. VII bod 7.1. tejto zmluvy za vytvorenie a tlač ČK za každú zásielku s nečitateľným alebo nepoužiteľným ČK. V prípade, že táto cena už bola vyfakturovaná, Objednávateľ má právo neuhradiť túto cenu a vrátiť faktúru na prepracovanie v súlade s čl. VIII bod 8.2.tejto zmluvy. Objednávateľ má zároveň právo uplatniť si u Zhotoviteľa zmluvnú pokutu vo výške 10,00 eur (slovom: desať eur) za každú takúto zásielku. 

10.10. Objednávateľ má právo v prípade preukázania nedodržania povinnosti Zhotoviteľa uvedenej v čl. IV bod 4.6. tejto zmluvy uplatniť si u Zhotoviteľa zmluvnú pokutu vo výške 1 000,00 eur (slovom: jedentisíc eur) za každý deň omeškania protokolárneho odovzdania, za každý deň omeškania vykonania likvidácie a/alebo za každý deň omeškania s doručením písomného vyhlásenia. 

10.11. Objednávateľ má právo uplatniť si zmluvnú pokutu vo výške 100,00 eur (slovom: jednosto eur):

a)	za každý pracovný deň, v ktorom nedošlo k splneniu povinnosti Zhotoviteľa uvedenej v čl. IV bod 4.5. tejto zmluvy, alebo 

b)	za každé nesplnenie povinnosti stanovenej v čl. IV bod 4.14. tejto zmluvy, alebo

c)	v prípade, že pri plnení predmetu zmluvy dôjde k nesprávnemu spracovaniu údajov, najmä ak adresátovi nebude zaslaný žiadny dokument, adresátovi bude zaslaný nepríslušný dokument alebo prázdny dokument, a to za každý chybný alebo nesprávne spracovaný dokument.

10.12. Ak Zhotoviteľ odovzdá Objednávateľovi v zmysle čl. IV bod 4.13 tejto zmluvy výsledky testovacieho spracovania viac ako dvakrát po sebe v stave nezodpovedajúcom požiadavkám definovaným v tejto zmluve (najmä čl. II a VI tejto zmluvy), má právo Objednávateľ uplatniť si u Zhotoviteľa zmluvnú pokutu vo výške 1 000,00 eur (slovom: jedentisíc eur) za tretie a každé ďalšie odovzdanie nevyhovujúcich výstupov z testovacieho spracovania.

10.13. Uplatnením ktorejkoľvek zmluvnej pokuty alebo zmluvných pokút v zmysle tohto článku alebo úroku z omeškania v zmysle čl. VIII tejto zmluvy nie je dotknuté právo poškodenej zmluvnej strany na náhradu vzniknutej škody v celom rozsahu a právo na uplatnenie ďalšej zmluvnej pokuty podľa tejto zmluvy. Objednávateľ môže uplatňovať náhradu škody, zmluvné pokuty a sankcie kumulatívne. Objednávateľ je oprávnený jednostranne započítať voči Zhotoviteľovi svoje pohľadávky vzniknuté z titulu náhrady škody a/alebo zmluvnej pokuty uplatnenej podľa tejto zmluvy. Zaplatenie zmluvnej pokuty za porušenie povinnosti zabezpečenej zmluvnou pokutou nemá za následok zánik povinnosti Zhotoviteľa splniť si svoju zmluvnú povinnosť.  

10.14. V prípade, že zo strany Zhotoviteľa nedôjde k plneniu predmetu zmluvy alebo k čiastkovému plneniu zmluvy podľa objednávky Objednávateľa v zmysle čl. VI tejto zmluvy, Objednávateľ má právo uplatniť si zmluvnú pokutu vo výške 10 000,00 eur (slovom: desaťtisíc eur) za každú objednávku, ku ktorej plneniu nedošlo čo i len čiastočne. V prípade, ak Zhotoviteľ nie je schopný plniť predmet tejto zmluvy v požadovanej kvalite alebo lehote, vrátane testovacieho spracovania, alebo ak nesplní dohodnuté plnenie v súlade so zmluvnými podmienkami, Objednávateľ je oprávnený uplatniť si u Zhotoviteľa zmluvnú pokutu vo výške 30 000,00 eur.     

10.15. Poškodená zmluvná strana je oprávnená porušiteľovi fakturovať samostatne zmluvnú pokutu i vzniknutú škodu. Porušiteľ je povinný faktúru uhradiť do 21 dní od jej doručenia.

10.16. Ak Zhotoviteľ nesplní predmet zmluvy v lehotách dohodnutých v tejto zmluve v dôsledku čoho Objednávateľ nedodrží príslušné termíny dané platnou právnou úpravou a Objednávateľovi bude uložená príslušným orgánom sankcia, Zhotoviteľ sa zaväzuje túto sankciu Objednávateľovi uhradiť v plnej výške do 14 dní odo dňa doručenia výzvy Objednávateľa na jej úhradu. 

10.17. Sprostredkovateľ zodpovedá za škodu spôsobenú spracúvaním osobných údajov, ak neboli splnené povinnosti, ktoré sa na základe zákona OOU alebo touto zmluvou ukladajú výslovne sprostredkovateľovi, alebo ak konal nad rámec alebo v rozpore s pokynmi prevádzkovateľa, ktoré boli v súlade so zákonom. Sprostredkovateľ sa zbaví zodpovednosti, ak preukáže, že vznik škody nezavinil.

10.18. Objednávateľ má právo aj na náhradu škody, ktorá mu preukázateľne vznikla nesplnením vlastnej daňovej povinnosti Zhotoviteľa, platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon č. 222/2004 Z. z.“) a následne uplatnením ručenia za daň voči Objednávateľovi v zmysle § 69b tohto zákona. Objednávateľ má zároveň právo uplatniť u Zhotoviteľa i trovy konania, ktoré mu vzniknú v konaní podľa § 69b zákona č. 222/2004 Z. z., s príslušným daňovým úradom.

10.19. Objednávateľ je oprávnený jednostranne započítať svoje pohľadávky voči Zhotoviteľovi, ktoré mu vznikli z dôvodu uplatnenia ručenia za daň voči Objednávateľovi v zmysle § 69b zákona č. 222/2004 Z. z., vrátane trov konania, ktoré mu vznikli v konaní s príslušným daňovým úradom alebo z dôvodu dlžného poistného na zdravotné poistenie.

10.20. Objednávateľ je oprávnený uplatniť si náhradu škody, pokuty a sankcie kedykoľvek v priebehu plnenia predmetu zmluvy, ako aj po zániku tejto zmluvy v prípade, ak porušenie zmluvných podmienok stanovených touto zmluvou zistí po zániku tohto zmluvného vzťahu.

10.21. Zhotoviteľ nie je oprávnený postúpiť akékoľvek práva a pohľadávky vyplývajúce z tejto zmluvy na tretie osoby bez predchádzajúceho písomného súhlasu Objednávateľa. Právny úkon, ktorým budú práva a pohľadávky postúpené v rozpore s týmto bodom, bude neplatný.

10.22. Zhotoviteľ nie je oprávnený bez súhlasu Objednávateľa jednostranne započítať akékoľvek svoje pohľadávky voči Objednávateľovi s pohľadávkami Objednávateľa vyplývajúcimi z tejto zmluvy.

10.23. Ak si Zhotoviteľ nesplní povinnosť podľa § 11 ods. 2 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov VS“) alebo ak je Zhotoviteľ v omeškaní so splnením povinnosti podľa § 10 ods. 2 tretej vety zákona o registri partnerov VS, nie je Objednávateľ v omeškaní, ak z tohto dôvodu neplní, čo mu ukladá zmluva.

10.24. Ak Objednávateľ nevyužije zákonné právo v prípadoch uvedených v zákone o registri partnerov VS,  a to odstúpiť od zmluvy v zmysle § 15 ods. 1 zákona o registri partnerov VS,  má Objednávateľ právo na zaplatenie zmluvnej pokuty od zhotoviteľa vo výške 5% z celkovej maximálnej ceny za predmet tejto zmluvy (článok VII bod 7.5. tejto zmluvy).

10.25. V prípade porušenia ktorejkoľvek povinnosti Zhotoviteľa pri plnení predmetu zmluvy podľa čl. II bod 2.2. písm. j) tejto zmluvy v spojení s čl. VI  bod 6.9. tejto zmluvy má Objednávateľ právo uplatniť si voči Zhotoviteľovi zmluvnú pokutu vo výške 1 000,00 eur (slovom: jedentisíc eur) za každý pracovný deň omeškania.

Čl. XI
Osobitné protikorupčné ustanovenia

11.1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy. 

11.2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto zmluvy.

11.3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto zmluvy.

11.4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto zmluvy je poskytnutý zmluvnej strane alebo zástupcovi zmluvnej strany v rozpore s týmto článkom, môže zmluvná strana od tejto zmluvy odstúpiť.

11.5. Zmluvné strany sa zaväzujú dodržiavať apolitickosť vo vzájomnom postupe pri uzatváraní tejto zmluvy a základné morálne a etické hodnoty ustanovené v obsahu Etického kódexu Všeobecnej zdravotnej poisťovne, a.s. V prípade nedodržiavania stanovených apolitických, morálnych a etických hodnôt je zmluvná strana oprávnená od tejto zmluvy odstúpiť.

Čl. XII
Doručovanie

12.1. Zmluvné strany sa dohodli, že písomnosti podľa tejto zmluvy sa doručujú osobne, poštou, kuriérskou službou alebo e-mailom, pokiaľ nie je uvedené v tejto zmluve inak. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.

12.2. Písomnosti doručované poštou a kuriérskou službou sa doručujú na adresu sídla zmluvných strán, uvedenú v čl. I tejto zmluvy.

12.3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. S výnimkou faktúr, písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.

12.4. Na doručovanie písomností týkajúcich sa vzniku, zmeny alebo zániku zmluvy alebo akéhokoľvek porušenia zmluvy sa nepoužije doručovanie prostredníctvom e-mailu.

Čl. XIII
Ukončenie zmluvy

13.1. Zmluva zaniká uplynutím doby, na ktorú bola uzatvorená alebo vyčerpaním finančného limitu uvedeného v čl. VII bod 7.5. tejto zmluvy.  

13.2. Zmluvu je možné ukončiť:

a)	písomnou dohodou zmluvných strán,

b)	odstúpením od zmluvy, 

c)	písomnou výpoveďou zo strany Objednávateľa, s 1-mesačnou výpovednou lehotou, a to aj bez uvedenia dôvodu. Výpovedná  lehota začína plynúť  prvým dňom kalendárneho mesiaca nasledujúceho po mesiaci, v ktorom bola doručená písomná výpoveď druhej zmluvnej strane.

13.3. Objednávateľ je oprávnený odstúpiť od zmluvy v prípade podstatného porušenia povinnosti Zhotoviteľa. Za podstatné porušenie povinnosti sa považuje najmä porušenie ktorejkoľvek z povinností  podľa čl. IX tejto zmluvy, čl. XIV bod 14.4. tejto zmluvy alebo v Prílohe č. 3 tejto zmluvy. 

13.4. Objednávateľ je oprávnený odstúpiť od tejto zmluvy v prípade, ak sa Zhotoviteľ stane dlžníkom poistného na zdravotné poistenie podľa §25a zákona o zdravotnom poistení voči Objednávateľovi.

13.5. V prípade, ak sa Zhotoviteľ dostane do omeškania s realizovaním predmetu tejto zmluvy bez zavinenia Objednávateľa, a toto omeškanie bude trvať viac ako tri pracovné dni, má Objednávateľ právo od tejto zmluvy odstúpiť. Odstúpením od tejto zmluvy nie je dotknuté právo Objednávateľa na náhradu škody, uplatnenie sankcií a zmluvných pokút. 

13.6. V prípade, že po podpise tejto zmluvy dôjde k zmene skutočností, na základe ktorých si Objednávateľ vykonanie predmetu tejto zmluvy dohodol (vrátane legislatívnych zmien) môže Objednávateľ od tejto zmluvy odstúpiť, pričom je povinný túto skutočnosť bez zbytočného odkladu oznámiť písomne Zhotoviteľovi.

13.7. V prípade preukázania, že Zhotoviteľ nie je schopný plniť predmet zmluvy alebo ho nie je schopný naplniť v požadovanej kvalite alebo lehote, a to aj v čase testovacieho spracovania, Objednávateľ má právo odstúpiť od tejto zmluvy. Ak Zhotoviteľ riadne nevykoná dohodnuté plnenie (vzťahuje sa aj na testovacie plnenie) v požadovanej kvalite, a to ani v primeranej Objednávateľom určenej dodatočnej lehote, považuje sa za preukázané, že Zhotoviteľ nie je schopný riadne plniť predmet zmluvy. 

13.8. Objednávateľ je oprávnený odstúpiť od zmluvy, ak zistí, že Zhotoviteľ je zverejnený v zozname osôb, u ktorých nastali dôvody na zrušenie registrácie dane z pridanej hodnoty podľa § 81 ods. 3 písm. b) druhého bodu zákona č. 222/2004 Z. z., ktorý v zmysle § 69 ods. 14 tohto zákona zverejňuje Finančné riaditeľstvo Slovenskej republiky na portáli Finančnej správy Slovenskej republiky. 

13.9. Objednávateľ je oprávnený odstúpiť od tejto zmluvy, ak Zhotoviteľovi bol uložený jeden, alebo viacero trestov uvedených v §10 zákona č. 91/2016 Z. z. o trestnej zodpovednosti právnických osôb a zmene a doplnení niektorých zákonov v znení neskorších predpisov. 

13.10. Objednávateľ ako verejný obstarávateľ v zmysle zákona o verejnom obstarávaní môže odstúpiť od tejto zmluvy uzavretej s uchádzačom, ktorý nebol v čase uzavretia tejto zmluvy zapísaný v registri partnerov verejného sektora alebo bol z tohto registra vymazaný.

13.11. Objednávateľ má právo odstúpiť od tejto zmluvy:
a)	dňom právoplatného rozhodnutia registrujúceho orgánu o  výmaze podľa § 12 zákona o registri partnerov VS,
b)	dňom právoplatného rozhodnutia registrujúceho orgánu o  pokute podľa § 13 ods. 2 zákona o registri partnerov VS,
c)	v prípadoch uvedených v § 344 a nasl. Obchodného zákonníka,
d)	ak je partner verejného sektora viac ako 30 dní v omeškaní so zápisom novej oprávnenej osoby (§ 10 ods. 2 tretia veta zákona o registri partnerov VS),
e)	ak subdodávatelia alebo subdodávatelia podľa osobitného predpisu, ktorí majú povinnosť zapisovať sa do registra verejného sektora, nie sú zapísaní v registri partnerov verejného sektora.

13.12. Odstúpenie od tejto zmluvy musí mať písomnú formu, musí byť doručené druhej zmluvnej strane a musí byť v ňom uvedený dôvod odstúpenia. 

13.13. Zhotoviteľ vyhlasuje, že spĺňa podmienky v súlade s § 11 ods. 1 písm. c) a d) zákona o verejnom obstarávaní a zároveň sú naplnené podmienky uvedené v § 2 ods. 1 zákona o registri partnerov VS. V prípade, ak sa toto vyhlásenie ukáže ako nepravdivé, Objednávateľ je oprávnený od zmluvy odstúpiť, a Zhotoviteľ je povinný nahradiť objednávateľovi škodu, ktorá mu tým vznikla.

13.14. Skončením platnosti a účinnosti zmluvy zanikajú všetky práva a povinnosti zmluvných strán vyplývajúce zo zmluvy s výnimkou ustanovení, ktoré sa týkajú nároku na náhradu škody vzniknutej porušením tejto zmluvy, nároku na zaplatenie zmluvnej pokuty a ďalších sankcií podľa ustanovení tejto zmluvy a tiež ustanovení tejto zmluvy, ktoré vzhľadom na svoju povahu majú trvať aj po ukončení zmluvy. 

13.15. Zmluvné strany sa dohodli na vylúčení aplikácie ustanovení § 351 ods. 2 zákona č. 513/1991 Zb. Obchodný zákonník, v dôsledku čoho sa v prípade odstúpenia od zmluvy ktoroukoľvek zmluvnou stranou už poskytnuté plnenia nevracajú.

Čl. XIV
Všeobecné a záverečné ustanovenia

14.1. Objednávateľ, v zmysle zákona o verejnom obstarávaní,  nesmie  uzavrieť zmluvu s uchádzačmi, resp. subdodávateľmi, ktorí majú povinnosť zapisovať sa do registra partnerov verejného sektora, a nie sú zapísaní v registri partnerov verejného sektora.

14.2. Táto zmluva sa uzatvára na dobu určitú do 31.03.2028 alebo do vyčerpania finančného limitu určeného v čl. VII bod 7.5. tejto zmluvy, podľa toho ktorá skutočnosť nastane skôr. Táto zmluva nadobúda platnosť dňom jej podpísania oprávnenými zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občianskeho  zákonníka v znení neskorších predpisov.

14.3. Túto zmluvu je možné meniť alebo doplniť len formou očíslovaných písomných dodatkov, podpísaných obidvoma zmluvnými stranami, a v súlade s §18 zákona o verejnom obstarávaní a ďalšími platnými právnymi predpismi.

14.4. Ak Zhotoviteľ použije na čiastkové plnenia predmetu zmluvy Subdodávateľov, zoznam týchto Subdodávateľov tvorí Prílohu č. 2 tejto  zmluvy. V prípade, že niektorý zo Subdodávateľov nie je v okamihu podpísania tejto zmluvy známy a vstúpi do procesu v priebehu plnenia predmetu zmluvy, resp. sa zmení niektorý zo Subdodávateľov počas realizácie tejto zmluvy, musí byť tento Subdodávateľ odsúhlasený zmluvnými stranami formou písomného dodatku k tejto zmluve. Zhotoviteľ zodpovedá v plnej miere za dodržiavanie zmluvných podmienok dojednaných v tejto zmluve aj za svojich Subdodávateľov. V Prílohe č. 2 tejto zmluvy musí Zhotoviteľ uviesť všetkých subdodávateľov, ktorí čiastkovo plnia predmet zmluvy. Subdodávatelia musia spĺňať podmienky pre plnenie tejto zmluvy týkajúce sa osobného postavenia v rozsahu, v akom bolo ich splnenie vyžadované od dodávateľa a nesmú u nich existovať  dôvody na vylúčenie podľa § 40 ods. 6  písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

14.5. Vzťahy medzi obidvoma zmluvnými stranami výslovne neupravené v tejto zmluve sa riadia príslušnými ustanoveniami Obchodného zákonníka a  príslušnými právnymi predpismi platnými v Slovenskej republike.   

14.6. Zmluvné strany sa zaväzujú riešiť prípadné spory prednostne mimosúdnou dohodou. Právne vzťahy vyplývajúce z tejto zmluvy sa budú riadiť právnym poriadkom platným na území Slovenskej republiky a na riešenie prípadných sporov je príslušný slovenský súd.

14.7. Táto zmluva je vyhotovená v 4 rovnopisoch, z ktorých každá zmluvná strana po jej podpísaní obdrží 2 vyhotovenia. 

14.8. Neoddeliteľnou súčasťou tejto zmluvy sú nasledovné prílohy:

Príloha č. 1 Platný certifikát o absolvovaní certifikačného auditu zameraného na informačnú bezpečnosť a ochranu osobných údajov u Zhotoviteľa podľa niektorých z noriem ISO27001, ISO27002, ISO17799 alebo Správa z externého auditu zameraného na informačnú bezpečnosť a ochranu osobných údajov u Zhotoviteľa. (dokument a jeho presnú identifikáciu doplní Zhotoviteľ)
Príloha č. 2 – Zoznam známych subdodávateľov (dokument vyplní Zhotoviteľ)
Príloha č. 3 – Opis bezpečnostných opatrení Zhotoviteľa/Subdodávateľa na ochranu osobných údajov (Dokument vyplní Zhotoviteľ a/alebo Subdodávateľ, podľa toho kto bude spracovávať osobné údaje. Ak bude osobné údaje spracovávať Zhotoviteľ aj Subdodávateľ, príloha č. 3 bude predložená Zhotoviteľom aj Subdodávateľom samostatne.)
Príloha č. 4 – Elektronická vetva spracovania
Príloha č. 5 – Fyzická vetva spracovania
Príloha č. 6 – Podmienky spracúvania osobných údajov

V Bratislave dňa..............					V .................. dňa ........................

Za Objednávateľa					Za Zhotoviteľa 

titul, meno, priezvisko, podpis		titul, meno, priezvisko, podpis
funkcia štatutárneho orgánu		funkcia štatutárneho orgánu
Všeobecná zdravotná poisťovňa, a. s.			názov spoločnosti

								Príloha č. 1

Platný certifikát o absolvovaní certifikačného auditu zameraného na informačnú bezpečnosť a ochranu osobných údajov u Zhotoviteľa podľa niektorých z noriem ISO27001, ISO27002, ISO17799 alebo Správa z externého auditu zameraného na informačnú bezpečnosť a ochranu osobných údajov u Zhotoviteľa. (dokument a jeho presnú identifikáciu doplní Zhotoviteľ)

								Príloha č. 2

Zoznam známych subdodávateľov

Obchodné meno Zhotoviteľa: .........................................................................................................
Adresa sídla Zhotoviteľa: ................................................................................................................

I. * Zabezpečenie predmetu zmluvy „Rámcová dohoda o poskytnutí služieb“ uzatvorená podľa §269 ods. 2 zákona č. 513/1991 Zb. Obchodný zákonník v znení neskorších predpisov, pre zákazku vyhlásenú podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a zverejnenú vo Vestníku verejného obstarávania č. ..........................pod číslom .............. budeme plniť prostredníctvom týchto subdodávateľov:

Obchodné meno subdodávateľa uvedené v Obchodnom, resp. živnostenskom registri: ...............................................................................................................................................
Adresa sídla, resp. miesto podnikania uvedené v Obchodnom, resp. živnostenskom registri: ...............................................................................................................................................
IČO subdodávateľa: ..........................................................................................................................

Zastúpený:
Meno, priezvisko, adresa pobytu a dátum narodenia osoby, oprávnenej konať za Subdodávateľa: .................................................................................................................................
Kontaktná osoba: (Zhotoviteľ uvedie kontaktnú osobu Subdodávateľa, jej titul, meno, priezvisko a telefonický a e-mailový kontakt na túto osobu) .................................................................................................................................................

Percentuálny podiel subdodávky: .................................. % z celkovej ceny predmetu zákazky bez DPH.(doplní Zhotoviteľ)

Stručný opis zákazky, ktorá bude predmetom subdodávky:
(Zhotoviteľ rozpíše v odrážkach čo najpodrobnejšie všetky činnosti, ktoré bude vykonávať Subdodávateľ)
.......................................................................................................................................................................................................................................................................................................................................................................................................................................................................................

Zoznam spracúvaných osobných údajov Subdodávateľom:
(Zhotoviteľ uvedie podľa Čl. II ods. 1 písm. c) Prílohy č. 6 tejto zmluvy, ktoré z uvedených osobných údajov bude spracovávať Subdodávateľ.) ..........................................................................
..........................................................................................................................................................................................................................................................................................................................

Zoznam povolených operácií s osobnými údajmi, ktoré bude vykonávať Subdodávateľ: 
(Zhotoviteľ uvedie podľa Čl. II ods. 1 písm. g) Prílohy č. 6 tejto zmluvy, ktoré povolené operácie s osobnými údajmi bude vykonávať Subdodávateľ.)
.......................................................................................................................................................................................................................................................................................................................................................................................................................................................................................

Čestne vyhlasujem, že subdodávateľ spĺňa podmienky pre plnenie predmetu tejto dohody, týkajúce sa osobného postavenia v rozsahu, v akom bolo ich splnenie vyžadované od Zhotoviteľa a neexistujú u neho dôvody na vylúčenie podľa § 40 ods. 6 písm. a) až g) a ods. 7 a ods. 8 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je* partnerom verejného sektora a je/nie je* zapísaný v registri partnerov verejného sektora podľa zákona o registri partnerov verejného sektora.

V ...................., dňa................................
...............................................................
(meno, priezvisko, podpis subdodávateľa)

(text bodu I. použiť opakovane podľa počtu subdodávateľov)

II. * Zabezpečenie uvedeného predmetu dohody nebudeme plniť prostredníctvom subdodávateľov.

V ...................., dňa.............................		............................................................................
Za Zhotoviteľa:
titul, meno, priezvisko štatutárneho zástupcu
názov spoločnosti

* zakrúžkovať bod I. alebo bod II. a v prípade zakrúžkovania bodu I. uviesť správne informácie v čestnom vyhlásení v bode I.

								Príloha č. 3

Opis bezpečnostných opatrení Zhotoviteľa/Subdodávateľa na ochranu osobných údajov 
(uvedie sa osobitne každý subjekt, ktorého bezpečnostné opatrenia sú rozpísané nižšie)

Obchodné meno Zhotoviteľa/Subdodávateľa*: ...................................................................................
Adresa sídla Zhotoviteľa/Subdodávateľa*: ..........................................................................................
..........................................................................................................................................................................................................................................................................................................................
IČO Zhotoviteľa/Subdodávateľa*: .......................................................................................................

Zodpovedná osoba Zhotoviteľa/Subdodávateľa* poverená dohľadom nad ochranou osobných údajov v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie“)  a zákona č. 18/2018 Z. Z. o ochrane osobných údajov v znení neskorších predpisov (ďalej len „zákon OOU“): ......................................................................................................
.............................................................................................................................................................

(Zhotoviteľ uvedie zodpovednú osobu, jej titul, meno, priezvisko a telefonický a e-mailový kontakt na túto osobu. Ak Zhotoviteľ/Subdodávateľ nemá zodpovednú osobu poverenú dohľadom nad ochranou osobných údajov, uvedie inú osobu vykonávajúcu dohľad nad ochranou osobných údajov.)

Informačný systém Zhotoviteľa/Subdodávateľa*: ................................................................................
(doplní názov, identifikačné číslo alebo registračné číslo svojho informačného systému, v ktorom budú spracúvané osobné údaje.)

Opis bezpečnostných opatrení spresní Zhotoviteľ/Subdodávateľ tak, aby opisovali jeho konkrétne bezpečnostné opatrenia a boli v súlade s vyhláškou Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov.  

1.	Technické opatrenia

Technické opatrenia realizované prostriedkami fyzickej povahy
		
Zabezpečenie objektu pomocou mechanických zábranných prostriedkov (napr. uzamykateľné dvere, okná, mreže) a aj pomocou technických zabezpečovacích prostriedkov (napr. elektrický zabezpečovací systém objektu, elektrická požiarna signalizácia, minimálne v rozsahu: strážna služba, oddelené režimové priestory, systém riadených vstupov a výstupov, monitorovací kamerový systém, elektronická zabezpečovacia signalizácia;		
Umiestnenie dôležitých prostriedkov informačných technológií v chránenom priestore a ochrana informačnej infraštruktúry pred fyzickým prístupom neoprávnených osôb a nepriaznivými vplyvmi okolia;		
Bezpečné uloženie fyzických nosičov osobných údajov vrátane bezpečného uloženia listinných dokumentov		
Opatrenie na zamedzenie náhodného prečítania osobných údajov zo zobrazovacích jednotiek (napr. vhodné umiestnenie zobrazovacích jednotiek).		
Ochrana pred neoprávneným prístupom
		
Šifrová ochrana uložených údajov		
Šifrovaná ochrana prenášaných údajov, pravidlá pre kryptografické opatrenia		
Pravidlá prístupu tretích strán k informačnému systému, ak k takému prístupu dochádza		
Riadenie prístupu poverených osôb
		
Riadenie prístupov a opatrenia na zaručenie platných politík riadenia prístupov (napr. identifikácia, autentizácia a autorizácia osôb v informačnom systéme		
Zaznamenávanie prístupu a aktivít poverených osôb v informačnom systéme		
Riadenie zraniteľnosti
		
Opatrenia na detekciu a odstránenie škodlivého kódu a nápravu následkov škodlivého kódu		
Ochrana pred nevyžiadanou elektronickou poštou		
Používanie legálneho softvéru;		
Opatrenia na zaručenie pravidelnej aktualizácie operačných systémov a programového aplikačného vybavenia		
Pravidlá sťahovania súborov z verejne prístupnej počítačovej siete a spôsob ich overovania. Filtrovanie sieťovej komunikácie		
Zhromažďovanie informácií o technických zraniteľnostiach informačných systémov, vyhodnocovanie úrovne rizík a implementácia opatrení na potlačenie týchto rizík		
Sieťová bezpečnosť
		
Kontrola, obmedzenie alebo zamedzenie prepojenia informačného systému, v ktorom sú spracúvané osobné údaje s verejne prístupnou počítačovou sieťou		
Ochrana vonkajšieho a vnútorného prostredia prostredníctvom nástrojov sieťovej bezpečnosti (napr. firewall), segmentácia počítačovej siete		
Pravidlá prístupu do verejne prístupnej počítačovej siete, opatrenia na zamedzenie pripojenia k určitým adresám, pravidlá používania sieťových protokolov		
Ochrana proti iným hrozbám pochádzajúcim z verejne prístupnej počítačovej siete (napr. hackerský útok);		
Aktualizácia operačného systému a programového aplikačného vybavenia		
Zálohovanie
		
Test funkčnosti záložných dátových nosičov		
Vytváranie záloh s vopred zvolenou periodicitou		
Určenie doby uchovávania záloh a kontrola jej dodržiavania		
Test obnovy informačného systému zo zálohy		
Bezpečné ukladanie záloh		
Likvidácia osobných údajov
		
Technické opatrenia na bezpečné vymazanie osobných údajov z dátových nosičov;		
Zariadenie na mechanické zničenie dátových nosičov osobných údajov (napr. zariadenie na skartovanie listín a dátových médií).		

2.	Organizačné opatrenia

Personálne opatrenia
		
Poverenie osôb, ktoré majú prístup k osobným údajom;		
Poučenie poverených osôb o postupoch spojených so spracúvaním osobných údajov a  súvisiacich právach a povinnostiach		
Postup pri ukončení pracovného alebo obdobného pracovného vzťahu alebo obdobného pomeru poverenej osoby (napr. odovzdanie pridelených aktív, zrušenie prístupových práv, poučenie o následkoch porušenia zákonnej alebo zmluvnej povinnosti mlčanlivosti)		
Pravidlá práce na diaľku a mobilného spracovania dát		
Pravidelné školenie poverených osôb		
Riadenie prístupu k osobným údajom
		
Pravidlá fyzického vstupu do objektu a chránených priestorov		
Správa prístupových prostriedkov a zariadení do objektov (individuálne prideľovanie kľúčov, elektronických kľúčov, vstupných kariet a bezpečné ukladanie ich rezerv);		
Pravidlá prideľovania prístupových práv a úrovní prístupu (rolí) povereným osobám;		
Politika hesiel a pravidlá používania autorizačných a autentizačných prostriedkov;		
Pravidlá vzájomného zastupovania poverených osôb (napr. pri dočasnej pracovnej neschopnosti, ukončení pracovného)		
Pravidlá odstránenia alebo zmeny prístupových práv poverených osôb a zariadení na spracúvanie informácií pri ukončení zamestnania, zmluvy alebo dohody, alebo prispôsobenie zmenám rolí.		
Organizácia spracúvania osobných údajov
		
Pravidlá spracúvania osobných údajov v chránenom priestore;		
Nepretržitá prítomnosť poverenej osoby v chránenom priestore, ak sa v ňom nachádzajú aj iné ako poverené osoby;		
Režim údržby a upratovania chránených priestorov;		
Pravidlá spracúvania osobných údajov mimo chráneného priestoru, ak sa také spracúvanie predpokladá:
a)	pravidlá manipulácie s fyzickými nosičmi osobných údajov mimo chránených priestorov a vymedzenie zodpovedností,
b)	pravidlá používania automatizovaných prostriedkov spracúvania (napr. notebooky) mimo chránených priestorov a vymedzenie zodpovedností,
c)	pravidlá používania prenosných dátových nosičov mimo chránených priestorov a vymedzenie zodpovedností.		
Likvidácia osobných údajov
		
Určenie postupov likvidácie osobných údajov s vymedzením súvisiacej zodpovednosti jednotlivých poverených osôb (bezpečné vymazanie osobných údajov z dátových nosičov, likvidácia dátových nosičov a fyzických nosičov osobných údajov).		
Porušenia ochrany osobných údajov
		
Postup pri oznamovaní porušenia ochrany osobných údajov úradu a dotknutej osobe na včasné prijatie preventívnych alebo nápravných opatrení;		
Pravidelné preskúmavanie záznamov udalostí, záznamov o aktivitách používateľov, záznamov o výnimkách;		
Evidencia porušení ochrany osobných údajov a použitých riešení;		
Postup identifikácie a riešenia jednotlivých typov porušení ochrany osobných údajov;		
Postup odstraňovania následkov porušení ochrany osobných údajov;		
Postupy zaručenia kontinuity pri havárii alebo inej mimoriadnej udalosti;		
Postup pri poruche, údržbe alebo oprave automatizovaných prostriedkov spracúvania		
Kontrolná činnosť
		
kontrolná činnosť zameraná na dodržiavanie prijatých bezpečnostných opatrení s určením spôsobu, formy a periodicity jej realizácie (napr. pravidelné kontroly prístupov).		
Dodávateľské vzťahy
		
Postup overenia dostatočných záruk;		
Začlenenie požiadaviek na ochranu údajov do zmluvných vzťahov s dodávateľmi a tretími stranami;		
Monitorovanie a pravidelné preskúmavanie úrovne bezpečnosti služieb poskytovaných dodávateľmi		

V ...................., dňa................................
							............................................
							Za Zhotoviteľa/Subdodávateľa*:
							titul, meno, priezvisko štatutárneho zástupcu
							názov spoločnosti

* nehodiace sa preškrtnite; ak bude osobné údaje spracúvať Zhotoviteľ aj Subdodávateľ, Zhotoviteľ uvedie osobitne informácie v rozsahu tejto prílohy aj pre všetkých ďalších Subdodávateľov, ktorí budú spracúvať osobné údaje Objednávateľa

								Príloha č. 4

Elektronická vetva spracovania

Pre Objednávateľa bude doručenky a obálky skenovať Zhotoviteľ, ktorý bude metadáta a skeny doručeniek (binárne dáta) ukladať prostredníctvom webovej služby do centrálneho úložiska dokumentov (ďalej len „CUD“) spôsobom: 1 volanie pre prenos dát 1 doručenky, resp. nedoručenej obálky.
	
Na základe tejto udalosti bude CUD automaticky volať vystavenú webslužbu na strane interného systému Zhotoviteľa na ďalšie spracovanie dát.

Sken doručeniek do formátu .pdf je v rozlíšení 300dpi, ďalej:
a) obojstranné (duplexné) skenovanie nedoručenej zásielky (obálky)
b) jednostranné (simplexné) skenovanie doručeniek

Tvar názvu súboru (prenesený cez webslužbu):
čiarovýKódVšZP_dátumDoručenia_dátumSkenovania.pdf

Komunikačný kanál medzi Objednávateľom a Zhotoviteľom je cez VPN tunel, prípadne priamym volaním vystavenej webslužby.

Zabezpečenie transakčnosti

Integrácia bude podporovať zabezpečenie transakčnosti medzi IS Objednávateľa a IS Zhotoviteľa, pričom uvedené bude realizované nasledovným spôsobom:

1.	V prípade volania webslužby CUD a vzniku chyby timeout, bude IS Zhotoviteľa volanie opakovať po časovo definovanom intervale. V prípade, že metadáta doručenky boli korektne uložené do CUD už v rámci predošlého volania, vráti webslužba CUD štandardnú odpovedať ako pri prvotnom uložení metadát, t.j. nebude vrátené hlásenie o duplicite.

2.	V prípade volania webslužby CUD a vzniku chyby kvôli nekorektnosti vstupných údajov, bude IS Zhotoviteľa volanie opakovať po oprave vstupných údajov. V prípade, že metadáta doručenky budú po zopakovaní korektne uložené do CUD, vráti webslužba CUD štandardnú odpoveď potvrdzujúcu uloženie metadát doručenky. Vrátenie chyby po volaní webslužby CUD pre uloženie metadát konkrétnej doručenky nebude blokovať na strane IS Zhotoviteľa odosielanie ostatných doručeniek, t.j. komunikácia nebude zaseknutá nekorektným údajom pre individuálne prípady doručeniek.

3.	V prípade duplicitného volania webslužby CUD a opakovaného vloženia metadát rovnakej doručenky (vyhodnotené na základe ČK), vráti webslužba CUD pre IS Zhotoviteľa rovnakú odpoveď ako pri prvotnom uložení metadát predmetnej doručenky.

4.	Predpokladáme asynchrónne volania webslužby CUD zo strany IS Zhotoviteľa, t.j. ak nebudú vykonávané priebežné volania webslužby CUD, je potrebné zabezpečiť, aby dávky volaní webslužby CUD boli vykonávané mimo technologických odstávok CUD aj vrátane využívania nočného spracovania.

Technický popis webslužby - Špecifikácia metódy AddDocument

Špecifikácia metódy  AddDocument
	Špecifikácia metody addDocument	Dátový typ	Poznámka	
DmsWsDocumentIdentifier JDocInterfaceWS.addDocument(
DmsWsCaller caller,
 DmsWsDocument document,
List<DmsWsAction> actions
) throws Exception	
Názov metódy	addDocument	
Rozhranie	JDocInterfaceWS	
Vstupné parametre	
caller	DmsWsCaller	Identifikačné údaje volajúceho systému	
document	DmsWsDocument	Dáta a informácie vkladaného dokumentu	
actions	List<DmsWsAction>	Zoznam akcií na vykonanie (poslať prázdny zoznam)	
Výstupná hodnota	
DmsWsDocumentIdentity	Identifikačné údaje dokumentu v DMS	
Výnimky	
DmsWsException	Exception so správou o vzniknutej výnimke	

Návrh dátových typov
Dátové typy budú mať nasledujúce definície:

Špecifikácia triedy DmsWsIdentity	
DmsWsDocumentIdentity {
    String barcode;
    Long id;
    Long versionId;
   DmsWsFileIdentity fileIdentity;
}	
Názov triedy	DmsWsIdentity	
Rozhranie	JDocInterfaceWS	
Properties	
barcode	String	Čiarový kód dokumentu	
id	Long	id dokumentu v DMS	
versionId	Long	Id verzie dokumentu	
fileIdentity	DmsWsFileIdentity	Identifikátor prílohy	

Špecifikácia triedy fileIdentity	
DmsWsFileIdentity {
    Long id;
    Long versionId;
}	
Názov triedy	fileIdentity	
Rozhranie	JDocInterfaceWS	
Properties	
id	Long	id prílohy v DMS	
versionId	Long	Id verzie prílohy	

Špecifikácia triedy DmsWsCaller	
DmsWsCaller {
     String system;
     String username;
}	
Názov triedy	DmsWsCaller	
Rozhranie	JDocInterfaceWS	
Properties	
system	String	Názov systému – (plniť hodnotu ZPIS_SYSTEM )	
username	String	[povinný] užívateľ pod ktorým má byť požiadavka spracovaná – technické konto (technické konto bude vytvorené po podpise zmluvy a dodané Zhotoviteľovi)	
  
Špecifikácia triedy DmsWsDocument	
DmsWsDocument {
    DmsWsFile attachment;
    List<DmsWsAttribute> metadata;
}	
Názov triedy	DmsWsDocument	
Rozhranie	JDocInterfaceWS	
Properties	
Id	Long	Generované v DMS – nenapĺňa sa pri vkladaní	
versionId	Long	Generované v DMS – nenapĺňa sa pri vkladaní	
attachment	DmsWsFile	[povinný] dáta dokumentového súboru
	
metadata	List<DmsWsAttribute>	[povinný] metadáta do profilu dokumentu	
	
Špecifikácia triedy DmsWsFile	
DmsWsFile {
    byte[] content;
    Long id; 
     String name;
    String extension;
    String mimeType;
    String md5Hashsum;
String compresion;
}	
Názov triedy	DmsWsFile	
Rozhranie	JDocInterfaceWS	
Properties	
content	byte[]	[povinný] obsah súboru	
name	String	[povinný] meno súboru bez prípony (posielať v tvare: Čiarový kód dokumentu_dátum doručenia_ dátum skenovania)	
extension	String	[povinný] prípona súboru	
md5Hashsum	String	[povinný] štandardná 32 bytova hex verzia	
id	Long	Generované v DMS – nenapĺňa sa pri vkladaní	
sizeInBytes	Long	Veľkosť súboru v bytoch	
mimeType	String	Content type daného súboru	
compression	String	Momentálne je podporované bez kompresie alebo GZIP	
Špecifikácia triedy DmsWsAttribute	
DmsWsAttribute{
    DmsWsBooleanAttribute.class,
    DmsWsDateAttribute.class,
    DmsWsIntegerAttribute.class,
    DmsWsLongAttribute.class,
    DmsWsStringAttribute.class;
}	
Názov triedy	DmsWsAttribute	
Rozhranie	JDocInterfaceWS	
Atribúty podľa jednotlivých typov	
DmsWsBooleanAttribute		Zatiaľ nebudú	
DmsWsDateAttribute	DmsWsDatumDoruceniaAttribute.class 	Dátum doručenia	
	DmsWsDatumSkenovaniaAttribute.class	Dátum skenovania	
DmsWsLongAttribute		Zatiaľ nebudú	
DmsWsStringAttribute	DmsWsMenoSkeneristuAttribute.class	Meno skeneristu (Meno skeneristu je požadované v tvare Skenerista_XY)	
	DmsWsKodStrediskaAttribute.class	Kód skenovacieho pracoviska (požadujeme uvádzanie kódu 100)	
	DmsWsPoznamkaAttribute.class	Poznámka 	
	DmsWsSposobDoruceniaAttribute.class	Kód spôsobu doručenia = číselníková hodnota (0-Prevzatý, 1-Adresát neznámy,
2-Neprevzaté z OL,
3-Adresát zomrel,
4-Adresát nezastihnutý, 5-Doposielanie,
6-Nedostatočná adresa, 7-Odopreté prevzatie
8-Neidentifikované,
9-Verejná vyhláška,
10-Úložná krabica)	
	DmsWsCisloUloznejJednotkyAttribute.class	Čiarový kód krabice (ČK krabice, kde je uložená doručenka)	
	DmsWsBarcodeAttribute.class	Čiarový kód dokumentu (plniť CK doručenky VŠZP)	
	DmsWsTypDokumentuAttribute.class	Typ dokumentu (plniť DORUCENKA)	

Príloha č. 5

Fyzická vetva spracovania

Zhotoviteľ vyzdvihne zásielky podľa čl. II bod 2.2. písm. j) tejto zmluvy. 

Zhotoviteľ vykoná triedenie zásielok na doručenky a neprevzaté zásielky v termíne a vykoná prípadnú úpravu poškodených doručeniek. 

Zhotoviteľ vyčlení doručenky bez podpisu a tieto postúpi Objednávateľovi v týždennom intervale na adresu Všeobecná zdravotná poisťovňa, a. s., Mamateyova 17, Bratislava – mestská časť Petržalka 851 04. Kontaktnými osobami sú Ing. Ivana Ružovičová a Mgr. Oľga Podhorná. 

Preberací protokol bude obsahovať:
•	Údaje o odovzdávajúcom (Zhotoviteľ)
•	Údaje o preberajúcom (Objednávateľ)
•	Zoznam čiarových kódov v alfanumerickom tvare, ktoré poskytol Objednávateľ
•	Dátum odovzdania
•	Podpis odovzdávajúcej osoby a podpis preberajúcej osoby

Zhotoviteľ dodá v týždennom intervale v elektronickej forme (.xls) na e-mailovú adresu rz@vszp.sk zoznam zásielok, u ktorých overil/dohľadal údaje v elektronickom podacom hárku. 
Zoznam bude obsahovať:
•	Zoznam čiarových kódov v alfanumerickom tvare, ktoré poskytol Objednávateľ
•	Dátum overenia údajov.

Zhotoviteľ vykoná elektronické spracovanie zásielok s vyťažením dát podľa Prílohy č. 4 tejto zmluvy. 

Spracované zásielky uloží Zhotoviteľ do označených úložných krabíc dodaných Objednávateľom spolu s vloženým zoznamom obsahujúcim nasledovné položky a údaje:
•	Údaje o odovzdávajúcom (Zhotoviteľ)
•	Údaje o preberajúcom (Objednávateľ)
•	Čiarový kód krabice
•	Dátum skenovania krabice
•	Zoznam čiarových kódov zásielok v krabici v alfanumerickom tvare, ktoré poskytol Objednávateľ
•	Meno a priezvisko/názov adresáta, abecedne zoradené A – Z.

Vzor štítku Objednávateľa je uvedený na konci tohto dokumentu.

Úložné krabice Zhotoviteľ odovzdá Objednávateľovi s preberacím protokolom v týždenných intervaloch na adresu Všeobecná zdravotná poisťovňa, a. s., Mamateyova 17, 851 04  Bratislava. Kontaktnou osobou je Jana Zacková, Adam Zacko a Simona Mináriková.
Preberací protokol bude obsahovať:
•	Čiarové kódy odovzdávaných krabíc s uvedením počtu dokumentov v každej krabici
•	Dátum odovzdania
•	Dátum skenovania dokumentov v krabici
•	Meno a priezvisko odovzdávajúcej osoby
•	Meno a priezvisko preberajúcej osoby
•	Podpis odovzdávajúcej osoby a podpis preberajúcej osoby.

Rovnaké údaje budú uvedené aj v elektronickej forme preberacieho protokolu.

VšZP		
Organizačný útvar	OSZP	
Vecná skupina        (skenované záznamy)	Ročné zúčtovanie vykonané zdravotnou poisťovňou	
Registratúrna            značka	EA 16	
Znak                  hodnoty a lehota uloženia	10	

Dátum skenovania
od - do
	 	
RZ za rok	2025 alebo 2026	
Rok ukončenia
2026 alebo 2027	

Príloha č. 6

Podmienky spracúvania osobných údajov

Čl. I
Úvodné ustanovenia a predmet

1.	V zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov v konsolidovanom znení (ďalej len „Nariadenie“) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov  (ďalej len „zákon o ochrane osobných údajov“) ak sa aplikuje, (Nariadenie a zákon na ochranu osobných údajov spolu ďalej len ako „právne predpisy o ochrane osobných údajov“) je Objednávateľ prevádzkovateľom spracúvania osobných údajov a Zhotoviteľ je povereným sprostredkovateľom  spracúvania osobných údajov.
2.	Predmetom týchto podmienok je úprava vzájomných práv a povinností zmluvných strán pri spracúvaní osobných údajov dotknutých osôb sprostredkovateľom v mene Prevádzkovateľa a poverenie sprostredkovateľa prevádzkovateľom spracúvaním osobných údajov, ktoré Prevádzkovateľ spracúva vo svojich informačných systémoch, a to za podmienok dohodnutých v tejto zmluve.

Čl. II
Poverenie na spracúvanie osobných údajov

1.	Prevádzkovateľ poveruje sprostredkovateľa spracúvaním osobných údajov v mene prevádzkovateľa nasledovne:

a)	účel spracúvania osobných údajov: plnenie zákonných povinností prevádzkovateľa pri výkone zdravotného postenia podľa § 6 ods. 1 písm. t) zákona 581/2004 Z. z. o zdravotných poisťovniach  dohľade nad zdravotnou starostlivosťou a o zmene a doplnení niektorých zákonov a §19 zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v rozsahu predmetu tejto zmluvy, 

b)	predmet spracúvania: osobné údaje sprístupnené sprostredkovateľovi prevádzkovateľom v nižšie uvedenom rozsahu za účelom plnenia zmluvy. Sprostredkovateľ vykonáva spracúvanie osobných údajov prostredníctvom určených prostriedkov  spracúvania;

c)	rozsah osobných údajov:
rodné číslo, titul, meno, priezvisko, kontaktná adresa, číslo platiteľa poistného, výška vymeriavacích základov, výška poistného, sadzba poistného, výška uhradených, resp. vykázaných preddavkov, celkový výsledok ročného zúčtovania (t. j. výška preplatku, resp. nedoplatku), číslo bankového účtu, informácia o iných vydaných výkazoch nedoplatkov, resp. o iných nedoplatkoch, základ dane z príjmov, údaj o zrážke dane, poistné na verejné zdravotné poistenie znižujúce základ dane, poistné na povinné sociálne poistenie, výška preddavku na poistné na verejné zdravotné poistenie, jednoúčelové prihlasovacie údaje, údaje o výške odpočítateľnej položky

d)	kategórie dotknutých osôb: platitelia, poistenci, bývalí poistenci, ktorým je prevádzkovateľ povinný vykonať ročné zúčtovanie poistného

e)	doba spracúvania osobných údajov: odo dňa nadobudnutia účinnosti tejto zmluvy;

f)	osobné údaje sú spracúvané v informačnom systéme: 
KIS VšZP (ďalej len „informačný systém“).

g)		zoznam povolených operácií s osobnými údajmi pre Sprostredkovateľa:
•	prevzatie 
•	získavanie,
•	zaznamenávanie,
•	usporadúvanie,
•	štruktúrovanie,
•	uchovávanie,
•	vyhľadávanie,
•	prehliadanie,
•	skenovanie,
•	preskupovanie alebo kombinovanie,
•	obmedzenie,
•	vymazanie alebo likvidácia.

h)	právny základ spracúvania: článok 6 ods. 1 písm. c) nariadenia v súlade s § 6 ods. 1 písm. t) zákona 581/2004 Z.z. o zdravotných poisťovniach  dohľade nad zdravotnou starostlivosťou a o zmene a doplnení niektorých zákonov a §19 zákon č. 580/2004 o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov

i)	prostriedky spracúvania: sprostredkovateľ spracúva osobné údaje v listinnej a elektronickej podobe automatizovanými a neautomatizovaným prostriedkami spracúvania

2.	Prevádzkovateľ vyhlasuje, že pri výbere sprostredkovateľa postupoval v súlade s čl. 28 ods. 1 GDPR, t. j. dbal na odbornú, technickú, organizačnú a personálnu spôsobilosť Sprostredkovateľa a jeho schopnosť poskytnúť dostatočné záruky na to, že sa prijmú primerané technické a organizačné opatrenia tak, aby spracúvanie spĺňalo zákonné požiadavky a aby sa zabezpečila ochrana práv dotknutej osoby.
3.	Sprostredkovateľ vyhlasuje, že prijal so zreteľom na najnovšie poznatky, náklady na vykonanie opatrení, povahu, rozsahu, kontext a účely spracúvania, ako aj na riziká s rôznou pravdepodobnosťou a závažnosťou pre práva a slobody dotknutých osôb, primerané technické, organizačné a personálne opatrenia s cieľom zaistiť úroveň bezpečnosti primeranú tomuto riziku

Čl. III
Práva a povinnosti Prevádzkovateľa
1.	Prevádzkovateľ je povinný poskytnúť Sprostredkovateľovi osobné údaje, ktoré majú byť spracúvané na základe tejto zmluvy.
2.	Prevádzkovateľ je oprávnený vydávať Sprostredkovateľovi pokyny týkajúce sa spracúvania osobných údajov podľa tejto zmluvy a je povinný zdokumentovať všetky pokyny týkajúce sa spracúvania údajov Sprostredkovateľom.
3.	Prevádzkovateľ je oprávnený na riadny výkon auditu alebo kontroly u Sprostredkovateľa.
4.	Prevádzkovateľ oboznámi Sprostredkovateľa s prijatými internými predpismi Prevádzkovateľa, ktoré prijal za účelom stanovenia podmienok spracúvania osobných údajov dotknutých osôb, a to bez zbytočného odkladu po ich prijatí, pokiaľ sa dotýkajú povinností Sprostredkovateľa podľa tejto zmluvy.

Čl. IV
Práva a povinnosti Sprostredkovateľa

1.	Sprostredkovateľ sa zaväzuje spracúvať osobné údaje dotknutých osôb len spôsobom a za podmienok vymedzených v tejto zmluve, v súlade s právnymi predpisy na ochranu osobných údajov.
2.	Sprostredkovateľ sa zaväzuje a je povinný:
a)	spracúvať osobné údaje v mene Prevádzkovateľa výlučne na účel plnenia zmluvy a  vykonávať iba tie úkony, ktoré mu táto zmluva ukladá alebo umožňuje a iba v rozsahu nevyhnutnom na dosiahnutie účelu spracovania v súlade so zmluvou a  s predpismi na ochranu osobných údajov; ostatné operácie, či iné spracúvanie je zakázané, vrátane šírenia, zverejňovania.  Sprostredkovateľ nie je oprávnený spracúvať akékoľvek osobné údaje dotknutých osôb, na ktorých spracúvanie sa vzťahuje táto zmluva, na vytváranie vlastných databáz alebo pre svoje ďalšie komerčné/nekomerčné využitie, ak na to nemá právny základ vyplývajúci z článku 6 Nariadenia
b)	postupovať pri spracúvaní osobných údajov podľa tejto Zmluvy, všeobecne záväzných právnych predpisov a podľa ďalších zdokumentovaných pokynov Prevádzkovateľa; Sprostredkovateľ je povinný informovať bez zbytočného odkladu Prevádzkovateľa, ak má za to, že sa pokynom Prevádzkovateľa porušujú všeobecne záväzné právne predpisy týkajúce sa ochrany osobných údajov;
c)	zachovávať mlčanlivosť o osobných údajoch podľa tejto zmluvy;
d)	spracovávať iba správne, kompletné a aktuálne osobné údaje vo vzťahu k účelu ich spracúvania a naložiť s nesprávnymi a nekompletnými údajmi v súlade so zákonom; Ak sprostredkovateľ zistí z vlastného podnetu alebo na základe oznámenia dotknutej osoby, že prevádzkovateľ spracúva nepresné, nesprávne alebo neaktuálne údaje o dotknutej osobe, je povinný prevádzkovateľovi prostredníctvom kontaktných osôb bezodkladne oznámiť aktuálne, resp. správne osobné údaje o dotknutej osobe, ak ich má k dispozícii.
e)	udržiavať osobné údaje získané na rozdielne účely oddelene a zabezpečiť osobné údaje pred odcudzením, stratou, poškodením, zničením, neoprávneným prístupom, zmenou a rozširovaním, na tento účel prijme primerané technické, organizačné a personálne opatrenia zodpovedajúce spôsobu spracúvania osobných údajov;
f)	poskytnúť súčinnosť prevádzkovateľovi vhodnými technickými a organizačnými opatreniami pri plnení jeho povinnosti prijímať opatrenia na základe žiadosti dotknutej osoby pri uplatňovaní jej práv; Sprostredkovateľ je povinný poskytnúť prevádzkovateľovi súčinnosť pri plnení jeho povinností podľa článkov 32 až 36 Nariadenia, s prihliadnutím na povahu spracúvania a informácie dostupné sprostredkovateľovi.
g)	oboznámiť poverené osoby so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív Prevádzkovateľa v súvislosti s informačným systémom a spracúvanými osobnými údajmi,
h)	nahradiť Prevádzkovateľovi škodu, ktorá im vznikne v dôsledku porušenia tejto zmluvy zo strany Sprostredkovateľa;
i)	umožniť zodpovednej osobe a osobám určeným zodpovednou osobou Prevádzkovateľa riadny výkon auditu alebo kontroly u sprostredkovateľa podľa potreby. Audit alebo kontrola môže byť vykonaný kedykoľvek, aj bez predchádzajúcej informácie najmenej v rozsahu: nahliadania do dokumentov, nahliadanie do informačných systémov, audit procesov, pracovných postupov v sídle, prevádzkarni alebo na pobočke Sprostredkovateľa. 
j)	poskytnúť Prevádzkovateľovi všetky informácie potrebné na preukázanie splnenia povinností ochrany osobných údajov podľa tohto článku tejto Prílohy.
k)	písomne oznámiť Prevádzkovateľovi, ak si dotknutá osoba pri komunikácii so Sprostredkovateľom uplatní práva podľa Nariadenia, resp. Zákona alebo ak dotknutá osoba napadne existenciu právneho základu spracúvania osobných údajov. Sprostredkovateľ je povinný oznámenie podľa prvej vety tohto bodu vykonať bez zbytočného odkladu, najneskôr do dvoch dní odo dňa uplatnenia si práva dotknutou osobou prostredníctvom kontaktných osôb. Sprostredkovateľ je ďalej povinný postupovať podľa pokynov prevádzkovateľa a vykonať požadované opatrenia, ktoré smerujú k zabezpečeniu práv dotknutej osoby.
l)	viesť záznamy o spracovateľských činnostiach, ktoré vykonáva v mene Prevádzkovateľa, ak sa neho vzťahuje táto povinnosť podľa Nariadenia a na požiadanie prevádzkovateľa preukázať plnenie tejto povinnosti Prevádzkovateľovi a/alebo Úradu na ochranu osobných údajov. 
m)	neposkytovať a nesprístupňovať osobné údaje bez predchádzajúceho písomného súhlasu Prevádzkovateľa, okrem prípadov, ak poskytnutie a/alebo sprístupnenie je nevyhnutné na zabezpečenie spracúvania osobných údajov podľa tejto zmluvy alebo povinnosť poskytnutia a/alebo sprístupnenia osobných údajov vyplýva z osobitných právnych predpisov alebo na základe rozhodnutia orgánu verejnej moci;
n)	bezodkladne najneskôr do 24 hodín dní od kedy sa o danej skutočnosti dozvedel, informovať zodpovednú osobu prevádzkovateľa na zodpovednaosoba@vszp.sk o:
•	kontrole realizovanej v oblasti ochrany osobných údajov príslušným orgánom a jej výsledku (ak sa kontrola týka aj osobných údajov spracúvaných na základe  zmluvy), a to výlučne v prípade, ak to príslušné právne predpisy nezakazujú;
•	akomkoľvek poskytnutí osobných údajov dotknutých osôb spracúvaných podľa zmluvy, ktoré bolo vynútené všeobecne záväznými právnymi predpismi Slovenskej republiky, a to výlučne v prípade, ak to príslušné právne predpisy nezakazujú;
•	akýchkoľvek skutočnostiach, ktoré majú alebo môžu mať dopad na bezpečnosť osobných údajov spracúvaných podľa zmluvy, akomkoľvek preukázateľnom úniku osobných údajov dotknutých osôb alebo neautorizovanom alebo neúmyselnom prístupe k osobným údajov dotknutých osôb spracúvaným na základe zmluvy, prípadne o inom závažnom bezpečnostnom incidente. Sprostredkovateľ sa zaväzuje, že poverené osoby sprostredkovateľa sú oboznámené so spôsobom oznamovania podozrení z udalostí, ktoré majú alebo by mali v prípade svojho dokonania negatívny dopad na bezpečnosť aktív prevádzkovateľa v súvislosti s informačným systémom a spracúvanými osobnými údajmi najmä v prípadoch: narušenia bezpečnosti priestorov, nesprávneho fungovania informačného systému, prístupu neoprávnenej osoby k informačnému systému alebo k osobným údajom a pod. Sprostredkovateľ je povinný bezodkladne o bezpečnostnom incidente informovať aj e-mailom na adrese: incident@vszp.sk. Sprostredkovateľ je následne povinný bezodkladne na vlastné náklady vykonať všetky činnosti potrebné na minimalizovanie rizika hrozby spôsobenej bezpečnostným incidentom.

Čl. V
Bezpečnostné opatrenia

1.	Sprostredkovateľ zodpovedá za bezpečnosť osobných údajov, ktoré spracúva na základe tejto zmluvy a je povinný ich chrániť pred ich poškodením, zničením, stratou, zmenou, neoprávneným prístupom a sprístupnením, poskytnutím alebo zverejnením, ako aj pred akýmikoľvek inými neprípustnými spôsobmi spracúvania. Na tento účel sa zaväzuje prijať primerané technické a organizačné opatrenia vzhľadom na najnovšie poznatky, náklady na ich vykonanie, povahu, rozsah kontext a účely spracúvania a riziká pre práva a slobody fyzických osôb s cieľom zabezpečiť ich primeranú ochranu, podľa článku 32 Nariadenia, minimálne v rozsahu vyhlášky Úradu na ochranu osobných údajov Slovenskej republiky č. 158/2018 Z. z. o postupe pri posudzovaní vplyvu na ochranu osobných údajov. Opis konkrétnych bezpečnostných opatrení je uvedený v Prílohe č. 3 tejto zmluvy, pričom rozsah (implementácia) každého opatrenia musí byť v zhode s Prílohou č. 1 tejto zmluvy.
2.	Sprostredkovateľ je povinný pravidelne vyhodnocovať primeranosť prijatých opatrení a v prípade potreby je povinný prijať ďalšie opatrenia na zvýšenie bezpečnosti osobných údajov. V prípade zmien bezpečnostných opatrení je Sprostredkovateľ povinný získať súhlas Prevádzkovateľa, a to ešte pred vykonaním zmien. 
3.	Prevádzkovateľ je oprávnený požadovať od sprostredkovateľa preukázanie splnenia podmienok spracúvania osobných údajov a primeranosť prijatých technických a organizačných opatrení, a to už pred uzavretím zmluvy a umožniť mu dohľad nad spracúvaním osobných údajov spracúvaných v mene prevádzkovateľa, a to najmä v rozsahu dodržiavania povinností sprostredkovateľa uložených mu zmluvou a právnymi predpismi upravujúcimi podmienky spracúvania osobných údajov, a to len v rozsahu spracúvania osobných údajov. 
4.	Sprostredkovateľ poskytne Prevádzkovateľovi všetky informácie potrebné na preukázanie splnenia povinností stanovených v tomto článku a umožní audity, ako aj kontroly vykonávané prevádzkovateľom alebo iným audítorom, ktorého poveril Prevádzkovateľ, a prispieva k nim. Sprostredkovateľ je tiež povinný Prevádzkovateľovi podať informácie o spôsobe spracúvania osobných údajov a o prijatých opatreniach na ich ochranu, s výnimkou citlivých informácií, ktorými by mohlo dôjsť k ohrozeniu bezpečnosti osobných údajov, alebo informácií, ktoré tvoria jeho obchodné tajomstvo. Sprostredkovateľ sa zaväzuje umožniť Prevádzkovateľovi kontrolu technického a organizačného zabezpečenia ochrany osobných údajov získavaných, zhromažďovaných a spracovávaných podľa zmluvy.
5.	Sprostredkovateľ je povinný primeranosť prijatých opatrení na požiadanie preukázať prevádzkovateľovi, a to už pred uzavretím zmluvy, pričom tak môže urobiť aj predložením schváleného kódexu správania podľa článku 40 Nariadenia resp. § 85 Zákona alebo certifikátu podľa článku 42 Nariadenia resp. § 86 Zákona. Sprostredkovateľ je povinný dodržiavať kódex správania alebo certifikačný mechanizmus, v prípade, že je takýto schválený.
6.	V prípade, že sprostredkovateľ zistí, že ochrana osobných údajov je ohrozená alebo došlo k narušeniu ochrany osobných údajov alebo porušeniu povinností vyplývajúcich z zmluvy, Nariadenia alebo Zákona, sprostredkovateľ je povinný zabezpečiť, aby k porušeniu nedošlo, odstrániť, resp. v maximálnej možnej miere minimalizovať následky porušenia bez zbytočného odkladu po tom, čo sa o porušení povinnosti dozvedel a bez zbytočného odkladu prijať zodpovedajúce opatrenia, ktoré zabránia porušeniu tejto povinnosti v budúcnosti. O porušení povinností, následkoch tohto porušenia a prijatých opatreniach je sprostredkovateľ povinný informovať prevádzkovateľa spôsobom uvedeným v článku IV bode 2 písm. n).
7.	V prípade, že budú zistené nedostatky týkajúce sa ochrany osobných údajov, ďalšie spracúvanie osobných údajov vykonávané sprostredkovateľom, musí byť prerušené do preukázateľného odstránenia nedostatkov. O zistených nedostatkoch a aj o ich odstránení sa vypracuje osobitný písomný záznam, ktorý podpíše zodpovedná osoba prevádzkovateľa a osoby zodpovedné za predmet plnenia zmluvy za sprostredkovateľa
8.	Sprostredkovateľ spracúva osobné údaje vo svojom informačnom systéme. V prípade, že ich spracúva v systéme cloud computingu, tento je zabezpečený v súlade s Nariadením a s Vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy.
9.	Sprostredkovateľ je povinný do 10 dní odo po ukončení tejto zmluvy alebo na základe rozhodnutia Prevádzkovateľa osobné údaje vymazať alebo vrátiť Prevádzkovateľovi a vymazať existujúce kópie, ktoré obsahujú osobné údaje, ak právo Únie alebo právo členského štátu nepožaduje uchovávanie týchto osobných údajov. O výmaze a likvidácii osobných údajov je Sprostredkovateľ povinný vyhotoviť písomný likvidačný protokol a bez zbytočného odkladu ho zaslať Prevádzkovateľovi. V prípade, že Prevádzkovateľ požiada o vykonanie výmazu a likvidácie osobných údajov v prítomnosti svojho určeného zástupcu, Sprostredkovateľ oznámi Prevádzkovateľovi miesto a čas vykonania výmazu a likvidácie a bez prítomnosti zástupcu prevádzkovateľa nie je oprávnený osobné údaje vymazať a zlikvidovať. O vrátení osobných údajov Prevádzkovateľovi je Sprostredkovateľ povinný vyhotoviť písomný preberací protokol. Zmluvné strany sa dohodli, že vyplnený preberací protokol, je Sprostredkovateľ vždy povinný odovzdať Prevádzkovateľovi a tento v žiadnom prípade nemôže byť zlikvidovaný;

Čl. VI
Mlčanlivosť

1.	Zmluvné strany sú povinné zabezpečiť, aby ich zamestnanci ako aj iné oprávnené osoby, ktoré prídu do kontaktu s osobnými údajmi spracúvanými na základe tejto Zmluvy, zachovávali mlčanlivosť o spracúvaní osobných údajov a dodržiavali podmienky spracúvania osobných údajov stanovené v tejto Zmluve v Nariadení a v Zákone.
2.	Zmluvné strany sa zaväzujú postupovať tak, aby k osobným údajom spracúvaným na základe tejto Zmluvy mali prístup iba osoby, pri ktorých je to vzhľadom na ich pracovnú náplň alebo pozíciu odôvodnené.
3.	Zmluvné strany sú povinné poučiť všetky fyzické osoby, prostredníctvom ktorých zabezpečujú činnosti vyplývajúce z tejto Zmluvy, ako aj osoby, ktoré majú alebo môžu mať prístup k prostriedkom úplne alebo čiastočne automatizovaného spracovania dát, prostredníctvom ktorých sa tieto osobné údaje spracúvajú, o právach a povinnostiach ustanovených  Nariadením a Zákonom, o zodpovednosti za ich porušenie vrátane povinnosti mlčanlivosti a zákaze využitia osobných údajov pre osobnú potrebu alebo pre potrebu tretích osôb.
4.	Zmluvné strany sa zaväzujú spracúvať osobné údaje dotknutých osôb výlučne v súlade s dobrými mravmi, Zákonom a Nariadením a zachovávať mlčanlivosť o spracúvaných osobných údajoch. 
5.	Povinnosť mlčanlivosti trvá počas trvania zmluvného vzťahu založeného touto Zmluvou a zostáva zachovaná aj po zániku tejto Zmluvy.
6.	Povinnosť mlčanlivosti trvá aj po zániku oprávnenia oprávnenej osoby alebo po skončení jej pracovného pomeru alebo obdobného pomeru povinnosť mlčanlivosti trvá okrem prípadov, keď je to nevyhnutné na plnenie úloh súdu a orgánov činných v trestnom konaní podľa osobitného zákona, o čom musí byť oprávnená osoba informovaná zmluvnou stranou, ktorej sa povinnosť mlčanlivosti v danom prípade týka. 

Čl. VII
Zapojenie ďalšieho Sprostredkovateľa

1.	Sprostredkovateľ je oprávnený zapojiť do spracúvania osobných údajov ďalších sprostredkovateľov len po predchádzajúcom písomnom súhlase prevádzkovateľa. Súhlas s vykonávaním činností podľa tejto zmluvy prostredníctvom subdodávateľa uvedeného v Prílohe č. 2 je súčasne súhlasom podľa tohto bodu.
3.	Takto poverenému ďalšiemu sprostredkovateľovi v zmluve alebo prostredníctvom iného právneho úkonu, je Sprostredkovateľ povinný uložiť rovnaké povinnosti týkajúce sa ochrany osobných údajov, ako sú ustanovené v tejto zmluve. Sprostredkovateľ je povinný v zmluve s ďalším sprostredkovateľom zabezpečiť právo Prevádzkovateľa na vykonávanie kontroly a auditov v rozsahu tejto zmluvy.
4.	Zodpovednosť voči Prevádzkovateľovi nesie pôvodný Sprostredkovateľ, ak ďalší sprostredkovateľ nesplní alebo poruší svoje povinnosti týkajúce sa ochrany osobných údajov vo vzťahu k predmetu tejto zmluvy. 
5.	Ustanovenia právnych predpisov na ochranu osobných údajov, vrátane povinností a podmienok spracúvania osobných údajov zo strany Sprostredkovateľa sa vzťahujú primerane aj na ďalšieho sprostredkovateľa.
6.	Sprostredkovateľ je pri zapojení ďalšieho sprostredkovateľa povinný dbať na to, aby ďalší sprostredkovateľ poskytoval dostatočné záruky, že bude  spĺňať primerané technické a organizačné opatrenia, aby spracúvanie osobných údajov bolo v súlade s Nariadením a Zákonom. 

Čl. VIII
Prenos osobných údajov do tretích krajín alebo medzinárodných organizácií

1.	Sprostredkovateľ nesmie prenášať osobné údaje do tretích krajín alebo do medzinárodnej organizácie bez predchádzajúceho písomného súhlasu Prevádzkovateľa, okrem prenosu na základe osobitného predpisu alebo medzinárodnej zmluvy, ktorou je Slovenská republika viazaná.
2.	Sprostredkovateľ je pri takom prenose povinný oznámiť Prevádzkovateľovi túto požiadavku pred spracúvaním osobných údajov podľa tejto zmluvy, ak osobitný predpis alebo medzinárodná zmluva, ktorou je Slovenská republika viazaná, takéto oznámenie nezakazuje z dôvodov verejného záujmu.